qundao/data-zh-poetry huggingface dataset:
挽高宗皇帝詞·其一
作者：喻良能
朝代：宋

扈從浮江日，憂勤立極初。
八年躬甲胄，萬國混車書。
治定端無競，功成自不居。
休明媲虞舜，逸樂夢華胥。
挽高宗皇帝詞·其二
作者：喻良能
朝代：宋

天地重開闢，民人拱德馨。
奎文贊元聖，宸翰列羣經。
禮樂盈三紀，光華亞九齡。
龍髯攀莫及，臣子涕交零。
挽高宗皇帝词
作者：喻良能
朝代：宋

扈从浮江日，忧勤立极初。八年躬甲胄，万国混车书。治定端无竞，功成自不居。休明媲虞舜，逸乐梦华胥。天地重开辟，民人拱德馨。奎文赞元圣，宸翰列群经。礼乐盈三纪，光华亚九龄。龙髯攀莫及，臣子涕交零。
挽高宗皇帝词·其一
作者：喻良能
朝代：宋
体裁：五言律诗

扈从浮江日，忧勤立极初。八年躬甲胄，万国混车书。治定端无竞，功成自不居。休明媲虞舜，逸乐梦华胥。
挽高宗皇帝词·其二
作者：喻良能
朝代：宋

天地重开辟，民人拱德馨。奎文赞元圣，宸翰列群经。礼乐盈三纪，光华亚九龄。龙髯攀莫及，臣子涕交零。
挽高宗皇帝词·其二
作者：喻良能
朝代：宋

天地重开闢，民人拱德馨。
奎文赞元圣，宸翰列羣经。
礼乐盈三纪，光华亚九龄。
龙髯攀莫及，臣子涕交零。
挽鹽官縣丞何公
作者：喻良能
朝代：宋

先子生辛未，齊年見此翁。
從容六紀內，隠約古人風。
教子從書積，延賓畏酒空。
階前桃杏色，依舊入簾紅。
挽黄泰之
作者：喻良能
朝代：宋
体裁：五言律诗

汉世无双价，皇朝第一流。文章惊北阙，名誉满中州。槐市师模邃，兰台史笔遒。所嗟时未合，不作济川舟。
挽黄泰之
作者：喻良能
朝代：宋

漢世無雙價，皇朝第一流。
文章驚北闕，名譽滿中州。
槐市師模邃，蘭臺史筆遒。
所嗟時未合，不作濟川舟。
捕盗至栗洪岭下道人庵滞留数日遣兴
作者：喻良能
朝代：宋

乱山深处小溪隈，夏木阴阴水半回。风岸攲斜对青竹，雨枝低重弄黄梅。浓愁难办新诗语，吉耗聊倾浊酒杯。戏綵老人须强饭，玉钩才吐即归来。
捕盗至栗洪岭下道人庵滞留数日遣兴
作者：喻良能
朝代：宋

乱山深处小溪隈，夏木阴阴水半回。
风岸欹斜对青竹，雨枝低重弄黄梅。
浓愁难办新诗语，吉耗聊倾浊酒杯。
戏綵老人须强饭，玉鈎纔吐即归来。
捕盜至栗洪嶺下道人庵滯留數日遣興
作者：喻良能
朝代：宋

亂山深處小溪隈，夏木陰陰水半回。
風岸欹斜對青竹，雨枝低重弄黄梅。
濃愁難辦新詩語，吉耗聊傾濁酒杯。
戲綵老人須强飯，玉鈎纔吐即歸來。
掃室
作者：喻良能
朝代：宋

凝塵晝滿室，燕處亦超然。
掃罷掩關卧，從嘲邊孝先。
採菊
作者：喻良能
朝代：宋

采采黄金蘂，盈盈白玉觴。
露蘭何足飲，自覺肺肝香。
摄邑狱空
作者：喻良能
朝代：宋

番邑于今剧，民风自古雄。
琴堂惭久摄，剑狱喜新空。
纆索尘埃裏，桁杨片段中。
使君端不扰，顾我百无功。
摄邑狱空
作者：喻良能
朝代：宋

番邑于今剧，民风自古雄。琴堂惭久摄，剑狱喜新空。纆索尘埃里，桁杨片段中。使君端不扰，顾我百无功。
攝邑獄空
作者：喻良能
朝代：宋

番邑於今劇，民風自古雄。
琴堂慚久攝，劍獄喜新空。
纆索塵埃裏，桁楊片段中。
使君端不擾，顧我百無功。
放姑恶
作者：喻良能
朝代：宋

为怜心折骨仍惊，四十方兄博汝生。
从此直须防巧中，着身未稳莫先鸣。
放姑恶
作者：喻良能
朝代：宋

为怜心折骨仍惊，四十方兄博汝生。从此直须防巧中，著身未稳莫先鸣。
放姑惡
作者：喻良能
朝代：宋

爲憐心折骨仍驚，四十方兄博汝生。
從此直須防巧中，著身未穩莫先鳴。
文举仙尉以诗寄似兼惠新安纸乳洞茶次韵奉酬
作者：喻良能
朝代：宋

闭户莺声老，开缄鲤素新。多惭青眼旧，远寄白头人。佳楮冰天茧，芳荿雪洞春。著书兼破睡，勒谢敢辞频。
文举仙尉以诗寄似兼惠新安纸乳洞茶次韵奉酬
作者：喻良能
朝代：宋

闭户鶑声老，开缄鲤素新。
多惭青眼旧，远寄白头人。
佳楮冰天茧，芳荿雪洞春。
着书兼破睡，勒谢敢辞频。
文举司理以鸂鶒一双见遗作诗为谢
作者：喻良能
朝代：宋
体裁：七言绝句

五采斓斑好毛羽，金沙石砾映毰毸。我无御史西台望，安用一双鸂鶒来。
文舉仙尉以詩寄似兼惠新安紙乳洞茶次韻奉酬
作者：喻良能
朝代：宋

閉戶鶑聲老，開緘鯉素新。
多慚青眼舊，遠寄白頭人。
佳楮冰天繭，芳荿雪洞春。
著書兼破睡，勒謝敢辭頻。
文舉司理以鸂鶒一雙見遺作詩爲謝
作者：喻良能
朝代：宋

五采斕斑好毛羽，金沙石礫映毰毸。
我無御史西臺望，安用一雙鸂鶒來。
斋宿净明寺小饮易安斋口占
作者：喻良能
朝代：宋

净明斋宿近初庚，西蜀东吴一世英。行径九盘山荦确，流泉百折玉琮琤。频飞兕斝颜俱渥，细听犀谈座为倾。觞咏直多幽兴足，未应不饮似公荣。
斋宿凈明寺小饮易安斋口占
作者：喻良能
朝代：宋

凈明斋宿近初庚，西蜀东吴一世英。
行径九盘山荦确，流泉百折玉琮琤。
频飞兕斝颜俱渥，细听犀谈座为倾。
觞咏直多幽兴足，未应不饮似公荣。
斋宿昭庆院祀南岳南海
作者：喻良能
朝代：宋
体裁：古风

秉檄奉中祀，驱车出重关。晓风铁叶岭，烟雨南屏山。瀹茗澡尘虑，褰帘饫孱颜。精意孚海岳，清声摇佩环。
新安遇雪
作者：喻良能
朝代：宋

寒色今朝异，屯云万里同。定知花剪水，不是絮因风。薄宦翻成旅，愁吟未易工。白头亲八十，留滞楚江东。
新安遇雪
作者：喻良能
朝代：宋

寒色今朝异，屯云万里同。
定知花翦水，不是絮因风。
薄宦翻成旅，愁吟未易工。
白头亲八十，留滞楚江东。
新安遇雪
作者：喻良能
朝代：宋

寒色今朝異，屯雲萬里同。
定知花翦水，不是絮因風。
薄宦翻成旅，愁吟未易工。
白頭親八十，留滯楚江東。
新居成茂恭以詩見賀次韻奉酬
作者：喻良能
朝代：宋

子美堂工始上元，斷手乃在寶應年。
顧我無能爲杜役，有此屋廬差不難。
欲移脩竹梅花亞，暮靄朝烟迷上下。
室遠地偏來者誰，時有相思稽老駕。
平生願足不願餘，底用虛名更著書。
雖無拄腹五千卷，且有山陽宅一區。
海內長句君最好，辱致新篇爲善禱。
雞豚社酒幸不遠，來往他年成二老。
新居成茂恭以诗见贺次韵奉酬
作者：喻良能
朝代：宋

子美堂工始上元，断手乃在宝应年。
顾我无能为杜役，有此屋庐差不难。
欲移修竹梅花亚，暮霭朝烟迷上下。
室远地偏来者谁，时有相思稽老驾。
平生愿足不愿余，底用虚名更着书。
虽无拄腹五千卷，且有山阳宅一区。
海内长句君最好，辱致新篇为善祷。
鸡豚社酒幸不远，来往他年成二老。
新居成茂恭以诗见贺次韵奉酬
作者：喻良能
朝代：宋

子美堂工始上元，断手乃在宝应年。顾我无能为杜役，有此屋庐差不难。欲移脩竹梅花亚，暮霭朝烟迷上下。室远地偏来者谁，时有相思稽老驾。平生愿足不愿馀，底用虚名更著书。虽无拄腹五千卷，且有山阳宅一区。海内长句君最好，辱致新篇为善祷。鸡豚社酒幸不远，来往他年成二老。
新浴
作者：喻良能
朝代：宋
体裁：古风

新浴换轻縠，披襟临榧台。好风知人意，为我东南来。晚池雨草青，庶足充徘徊。呼儿具绿樽，聊进纳凉杯。一酌暑气消，再酌愁怀开。三爵竟酩酊，浩歌临苍苔。
新浴
作者：喻良能
朝代：宋

新浴換輕縠，披襟臨榧臺。
好風知人意，爲我東南來。
晚池雨草青，庶足充徘徊。
呼兒具綠樽，聊進納涼杯。
一酌暑氣消，再酌愁懷開。
三爵竟酩酊，浩歌臨蒼苔。
方池
作者：喻良能
朝代：宋

四角朱弦直，双桥小霓攲。寒星夜稀密，冷浸一枰棋。
方池
作者：喻良能
朝代：宋

四角朱弦直，双桥小霓欹。
寒星夜稀密，冷浸一枰碁。
方池
作者：喻良能
朝代：宋

四角朱弦直，雙橋小霓欹。
寒星夜稀密，冷浸一枰碁。
既游东山乘月登舟至曹娥江
作者：喻良能
朝代：宋

虞江波上一帆风，天水澄明夜色空。
古体诗成岩影裏，新醅酒酌月明中。
吚哑两桨止还作，欵乃数声西復东。
尘滓此时无一点，恍疑身在水晶宫。
既游东山乘月登舟至曹娥江
作者：喻良能
朝代：宋

虞江波上一帆风，天水澄明夜色空。古体诗成岩影里，新醅酒酌月明中。咿哑两桨止还作，欸乃数声西复东。尘滓此时无一点，恍疑身在水晶宫。
既游東山乘月登舟至曹娥江
作者：喻良能
朝代：宋

虞江波上一帆風，天水澄明夜色空。
古體詩成巖影裏，新醅酒酌月明中。
吚啞兩槳止還作，欵乃數聲西復東。
塵滓此時無一點，恍疑身在水晶宮。
昌园赏梅
作者：喻良能
朝代：宋
体裁：七言绝句

十年不踏淮安路，今日昌原得纵游。千树撩人诗兴动，恰如何逊在扬州。
昌園賞梅
作者：喻良能
朝代：宋

十年不踏淮安路，今日昌原得縱游。
千樹撩人詩興動，恰如何遜在揚州。
星源县斋书事
作者：喻良能
朝代：宋
体裁：古风

冬仲弭征辔，歘焉及新春。饱吃番阳饭，细治星源民。星源故自佳，民俗良易驯。不嫌聋丞愚，翻爱假令真。相与不忍欺，见谓无缁磷。牒讼日以简，赋输日以臻。遗我以暇隙，使得窥典坟。短檠一窗灯，孤讽至夜分。平明坐厅事，帘影清无尘。闾里颇熙熙，孰云民不淳。顾谓汝父老，辱爱亦已勤。为我理归棹，吾久思吾亲。
星源縣齋書事
作者：喻良能
朝代：宋

冬仲弭征轡，歘焉及新春。
飽喫番陽飯，細治星源民。
星源故自佳，民俗良易馴。
不嫌聾丞愚，翻愛假令真。
相與不忍欺，見謂無緇磷。
牒訟日以簡，賦輸日以臻。
遺我以暇隙，使得窺典墳。
短檠一窗燈，孤諷至夜分。
平明坐廳事，簾影清無塵。
閭里頗熙熙，孰云民不淳。
顧謂汝父老，辱愛亦已勤。
爲我理歸櫂，吾久思吾親。
春兴
作者：喻良能
朝代：宋
体裁：七言律诗

日日春泥妨杖藜，一声何处子规啼。红将满地花空委，绿尽前山草正萋。已办篇章书侧理，可无杯斝捧柔荑。清明过后芳菲少，桃李清阴欲满蹊。
春尽偶书
作者：喻良能
朝代：宋

溪流如带碧萦纡，满地閒花杂野蔬。浓淡柘阴三月暮，浅深山色晚晴初。颇惊井落家徒壁，却喜盘飧食有鱼。蜀魄健啼春又老，挥鞭吾亦忆吾庐。
春尽偶书
作者：喻良能
朝代：宋

溪流如带碧萦纡，满地閒花杂野蔬。
浓淡柘阴三月暮，浅深山色晚晴初。
颇惊井落家徒壁，却喜盘飱食有鱼。
蜀魄健啼春又老，挥鞭吾亦忆吾庐。
春日偶成
作者：喻良能
朝代：宋
体裁：七言绝句

烟霏初散晓寒收，花气烘晴草色浮。一片风光吟不尽，青春池上海棠洲。
春日偶成
作者：喻良能
朝代：宋

煙霏初散曉寒收，花氣烘晴草色浮。
一片風光吟不盡，青春池上海棠洲。
春日道中絕句
作者：喻良能
朝代：宋

繚繞孤村一逕斜，綠楊深處有人家。
翠眉紅頰牆頭出，淡淡春山淺淺霞。
春日道中绝句
作者：喻良能
朝代：宋
体裁：七言绝句

缭绕孤村一径斜，绿杨深处有人家。翠眉红颊墙头出，淡淡春山浅浅霞。
春晚
作者：喻良能
朝代：宋

春及瓜期夏景生，鸣蝉渐欲替啼莺。蜂臣飞急冲残絮，蚁子行忙碍落英。荷叶商量贴水开，乱红无数点苍苔。穿帘双燕复双燕，把酒一杯还一杯。
春晚·其一
作者：喻良能
朝代：宋

春及瓜期夏景生，鳴蟬漸欲替啼鶑。
蜂臣飛急衝殘絮，蟻子行忙礙落英。
春晚·其一
作者：喻良能
朝代：宋

春及瓜期夏景生，鸣蝉渐欲替啼莺。蜂臣飞急冲残絮，蚁子行忙碍落英。
春晚·其一
作者：喻良能
朝代：宋

春及瓜期夏景生，鸣蝉渐欲替啼鶑。
蜂臣飞急衝残絮，蚁子行忙碍落英。
春晚·其二
作者：喻良能
朝代：宋

荷叶商量贴水开，乱红无数点苍苔。穿帘双燕复双燕，把酒一杯还一杯。
春晚·其二
作者：喻良能
朝代：宋

荷叶商量贴水开，乱红无数点苍苔。
穿帘双燕復双燕，把酒一杯还一杯。
春晚·其二
作者：喻良能
朝代：宋

荷葉商量貼水開，亂紅無數點蒼苔。
穿簾雙燕復雙燕，把酒一杯還一杯。
春晚遣兴
作者：喻良能
朝代：宋
体裁：古风

乳鸭池塘春水满，秋千院落东风暖。帘间燕子语虽忙，叶底黄鹂啼更缓。长大何如年少时，雕鞍骏马踏芳菲。闭门不觉庭花落，颠倒残红作地衣。
春晚遣興
作者：喻良能
朝代：宋

乳鴨池塘春水滿，秋千院落東風暖。
簾間燕子語雖忙，葉底黄鸝啼更緩。
長大何如年少時，雕鞍駿馬踏芳菲。
閉門不覺庭花落，顛倒殘紅作地衣。
春水
作者：喻良能
朝代：宋

磬湖春水夜來生，曉起雷聲逗雨聲。
去馬來牛心莫辨，鸕鷀鸂鶒眼俱明。
飄零花片有底急，摇曳柳絲如許輕。
旬月烟村半風雨，榆錢好爲買春晴。
春水
作者：喻良能
朝代：宋

磬湖春水夜来生，晓起雷声逗雨声。
去马来牛心莫辨，鸬鷀鸂鶒眼俱明。
飘零花片有底急，摇曳柳丝如许轻。
旬月烟村半风雨，榆钱好为买春晴。
春水
作者：喻良能
朝代：宋

磬湖春水夜来生，晓起雷声逗雨声。去马来牛心莫辨，鸬鹚鸂鶒眼俱明。飘零花片有底急，摇曳柳丝如许轻。旬月烟村半风雨，榆钱好为买春晴。
春盡偶書
作者：喻良能
朝代：宋

溪流如带碧縈紆，滿地閒花雜野蔬。
濃淡柘陰三月暮，淺深山色晚晴初。
頗驚井落家徒壁，却喜盤飱食有魚。
蜀魄健啼春又老，揮鞭吾亦憶吾廬。
春興
作者：喻良能
朝代：宋

日日春泥妨杖藜，一聲何處子規啼。
紅將滿地花空委，綠盡前山草正萋。
已辦篇章書側理，可無杯斝捧柔荑。
清明過後芳菲少，桃李清陰欲滿蹊。
春雨
作者：喻良能
朝代：宋

晚风吹雨过西畴，恻恻轻寒似早秋。燕乳鸠鸣春又老，可堪芳草唤人愁。春阴不断怒鸠声，日日溪云带雨行。试挂西窗看霁色，一川烟草画难成。
春雨·其一
作者：喻良能
朝代：宋

晚風吹雨過西疇，惻惻輕寒似早秋。
燕乳鳩鳴春又老，可堪芳草喚人愁。
春雨·其一
作者：喻良能
朝代：宋
体裁：七言绝句

晚风吹雨过西畴，恻恻轻寒似早秋。燕乳鸠鸣春又老，可堪芳草唤人愁。
春雨·其二
作者：喻良能
朝代：宋
体裁：七言绝句

春阴不断怒鸠声，日日溪云带雨行。试挂西窗看霁色，一川烟草画难成。
春雨·其二
作者：喻良能
朝代：宋

春陰不斷怒鳩聲，日日溪雲带雨行。
試挂西窗看霽色，一川煙草畫難成。
显谟左司周公元吉将漕湖北一时名流赋诗饯行予与左司同出于詹事周公之门为同门同居班列二年为同朝同考类试于贡闱为同寮三者既同契好弥笃于其行也作长句以送之
作者：喻良能
朝代：宋

微云疎雨凉新秋，皇皇玉节掺不留。
夫君不惮原隰险，圣主坐宽宵旰忧。
巴音聊復祖行色，楚水恨不尾仙舟。
籍籍预传新漕輓，汗青未数富民侯。
显谟左司周公元吉将漕湖北一时名流赋诗饯行予与左司同出于詹事周公之门为同门同居班列二年为同朝同考类试于贡闱为同寮三者既同契好弥笃于其行也作长句以送之
作者：喻良能
朝代：宋

微云疏雨凉新秋，皇皇玉节掺不留。夫君不惮原隰险，圣主坐宽宵旰忧。巴音聊复祖行色，楚水恨不尾仙舟。籍籍预传新漕挽，汗青未数富民侯。
晓行
作者：喻良能
朝代：宋
体裁：七言绝句

树头鸟语落虚檐，清梦惊回睡未厌。笑跨紫骝穿绿径，晴云凉月正织织。
晓行霜重如雪
作者：喻良能
朝代：宋

霜重寒威一夜加，晓来人迹板桥斜。已看白雁来千里，想见青州满百花。何处菊枝犹复耐，故园菊味定堪嘉。慈颜正念征裘薄，归去萱堂笑语哗。
晓行霜重如雪
作者：喻良能
朝代：宋

霜重寒威一夜加，晓来人迹板桥斜。
已看白鴈来千里，想见青州满百花。
何处菊枝犹復耐，故园菊味定堪嘉。
慈颜正念征裘薄，归去萱堂笑语譁。
晓霁
作者：喻良能
朝代：宋

夜来细雨暗冥冥，晓起秋容入画屏。水色净涵天影碧，林梢微露远峰青。嫩黄稼卧衡从亩，老翠柳拖长短亭。一晌西风醒睡眼，端如痛饮读骚经。
晓霁
作者：喻良能
朝代：宋

夜来细雨暗冥冥，晓起秋容入画屏。
水色凈涵天影碧，林梢微露远峰青。
嫩黄稼卧衡从亩，老翠柳拖长短亭。
一晌西风醒睡眼，端如痛饮读骚经。
晚行竹山道中
作者：喻良能
朝代：宋

山瘦溪如練，丹青見亦稀。
亂鴉將影過，孤鶩带霞飛。
秋色此時老，故園何日歸。
西風吹獨立，搔首怯征衣。
晚行竹山道中
作者：喻良能
朝代：宋
体裁：五言律诗

山瘦溪如练，丹青见亦稀。乱鸦将影过，孤鹜带霞飞。秋色此时老，故园何日归。西风吹独立，搔首怯征衣。
景德道中口占
作者：喻良能
朝代：宋
体裁：五言律诗

捧檄东方日，芳春未及归。路花红掩映，溪树绿因依。鸟语催寒食，人烟接翠微。寻诗忘远近，细雨湿征衣。
景德道中口占
作者：喻良能
朝代：宋

捧檄東方日，芳春未及歸。
路花紅掩映，溪樹綠因依。
鳥語催寒食，人煙接翠微。
尋詩忘遠近，細雨濕征衣。
曉行
作者：喻良能
朝代：宋

樹頭鳥語落虛簷，清夢驚回睡未厭。
笑跨紫騮穿綠徑，晴雲凉月正織織。
曉行霜重如雪
作者：喻良能
朝代：宋

霜重寒威一夜加，曉來人迹板橋斜。
已看白鴈來千里，想見青州滿百花。
何處菊枝猶復耐，故園菊味定堪嘉。
慈顔正念征裘薄，歸去萱堂笑語譁。
曉霽
作者：喻良能
朝代：宋

夜來細雨暗冥冥，曉起秋容入畫屏。
水色凈涵天影碧，林梢微露遠峰青。
嫩黄稼卧衡從畝，老翠柳拖長短亭。
一晌西風醒睡眼，端如痛飲讀騷經。
曝书
作者：喻良能
朝代：宋

秋阳千里晒，聊复曝吾书。自笑年来事，昏眸眩鲁鱼。
曝书
作者：喻良能
朝代：宋

秋阳千里晒，聊復曝吾书。
自笑年来事，昏眸眩鲁鱼。
曝書
作者：喻良能
朝代：宋

秋陽千里曬，聊復曝吾書。
自笑年來事，昏眸眩魯魚。
曲水
作者：喻良能
朝代：宋
体裁：五言绝句

不是山阴画，清流曲更方。欲知三面景，绝胜九回肠。
曲水
作者：喻良能
朝代：宋

不是山陰畫，清流曲更方。
欲知三面景，絕勝九回腸。
書堂
作者：喻良能
朝代：宋

每憶書堂好，重來又十年。
征途聊復爾，風物故依然。
松竹千巖暮，雲煙九月天。
凭欄佳興發，欲進剡谿船。
書大洞僧壁
作者：喻良能
朝代：宋

招提閟林麓，魚鼓白雲邊。
地僻疑無路，山深別有天。
幽花充佛供，好鳥伴僧禪。
何日征鞭暇，重來借榻眠。
書紅香堂壁
作者：喻良能
朝代：宋

瓦影鱗鱗蔭曲塘，疎簾不下縱荷香。
綠波乍識紅粧面，未忍輕將比六郎。
書趙德莊詞後
作者：喻良能
朝代：宋

老眼看書成霧，介菴墨妙金篦。
波底斜陽紅濕，絕勝彩筆新題。
曹务拘缀不及赴张持荷赏梅之约因得小诗寄似
作者：喻良能
朝代：宋
体裁：五言律诗

渺渺烟波阔，南湖在帝城。梅将春共早，人与境俱清。笔墨探三昧，樽罍有四并。未能乘兴去，遥望目增明。
曹務拘綴不及赴張持荷賞梅之約因得小詩寄似
作者：喻良能
朝代：宋

渺渺煙波闊，南湖在帝城。
梅將春共早，人與境俱清。
筆墨探三昧，樽罍有四并。
未能乘興去，遥望目增明。
月台
作者：喻良能
朝代：宋

青林阙处绿阴开，十里长风送月来。妒雨玩云都净尽，素华清影巧裴徊。
月台
作者：喻良能
朝代：宋

青林阙处绿阴开，十里长风送月来。
妬雨玩云都凈尽，素华清影巧裴徊。
月山諸峰
作者：喻良能
朝代：宋

平生固寡好，嗜石如奇章。
家無千金産，舁致窮澗岡。
壽星來金華，衣冠何昂藏。
屈肘據膝坐，風雨須眉蒼。
松石産花溪，奇詭頗異常。
鼻祖乃赤松，素質侔白羊。
舞袖出烟霞，渾脫類大娘。
想當虞韶成，率獸雜鳳蹌。
觥觥石柱峯，孤峭仍軒昂。
長不滿五尺，勢欲摩穹蒼。
獅子來何許，俯首未騰驤。
何時一噴薄，百獸走且僵。
鴟尾由天成，畧不假斧斨。
端宜侈繪事，詎止工厭禳。
東坡小仇池，大筆流芬芳。
康公醉道士，名篇粲煌煌。
矧我此數峯，價重百琳琅。
願締金石交，出處永不忘。
月山诸峰
作者：喻良能
朝代：宋

平生固寡好，嗜石如奇章。
家无千金产，舁致穷涧冈。
寿星来金华，衣冠何昂藏。
屈肘据膝坐，风雨须眉苍。
松石产花溪，奇诡颇异常。
鼻祖乃赤松，素质侔白羊。
舞袖出烟霞，浑脱类大娘。
想当虞韶成，率兽杂凤跄。
觥觥石柱峯，孤峭仍轩昂。
长不满五尺，势欲摩穹苍。
狮子来何许，俯首未腾骧。
何时一喷薄，百兽走且僵。
鸱尾由天成，畧不假斧斨。
端宜侈绘事，讵止工厌禳。
东坡小仇池，大笔流芬芳。
康公醉道士，名篇粲煌煌。
矧我此数峯，价重百琳琅。
愿缔金石交，出处永不忘。
月山诸峰
作者：喻良能
朝代：宋

平生固寡好，嗜石如奇章。家无千金产，舁致穷涧冈。寿星来金华，衣冠何昂藏。屈肘据膝坐，风雨须眉苍。松石产花溪，奇诡颇异常。鼻祖乃赤松，素质侔白羊。舞袖出烟霞，浑脱类大娘。想当虞韶成，率兽杂凤跄。觥觥石柱峰，孤峭仍轩昂。长不满五尺，势欲摩穹苍。狮子来何许，俯首未腾骧。何时一喷薄，百兽走且僵。鸱尾由天成，略不假斧斨。端宜侈绘事，讵止工厌禳。东坡小仇池，大笔流芬芳。康公醉道士，名篇粲煌煌。矧我此数峰，价重百琳琅。愿缔金石交，出处永不忘。
月桂堂
作者：喻良能
朝代：宋

月桂堂何有，池清桂影横。画图宁办此，玉斧巧修成。入夜境逾妙，才秋风又生。饶阳岩石下，隐约欠分明。
月桂堂
作者：喻良能
朝代：宋

月桂堂何有，池清桂影横。
画图宁办此，玉斧巧修成。
入夜境逾妙，纔秋风又生。
饶阳岩石下，隠约欠分明。
月桂堂
作者：喻良能
朝代：宋

月桂堂何有，池清桂影橫。
畫圖寧辦此，玉斧巧修成。
入夜境逾妙，纔秋風又生。
饒陽巖石下，隠約欠分明。
月桥诗
作者：喻良能
朝代：宋

天迥月逾晶，地偏人亦静。箫然寻丈桥，寄此绿净境。洗盏荐寒光，掬泉弄清影。尘远耳目醒，令人发深省。
月桥诗
作者：喻良能
朝代：宋

天逈月逾晶，地偏人亦静。
箫然寻丈桥，寄此绿浄境。
洗盏荐寒光，掬泉弄清影。
尘远耳目醒，令人发深省。
月橋詩
作者：喻良能
朝代：宋

天逈月逾晶，地偏人亦靜。
簫然尋丈橋，寄此綠浄境。
洗盞薦寒光，掬泉弄清影。
塵遠耳目醒，令人發深省。
月窗以所画观音见遗为赋一篇
作者：喻良能
朝代：宋
体裁：古风

白衣仙人云海上，肉眼欲看唯想像。月窗道人心孔开，貌得人天行道相。吾闻伯时晚画佛，妙处不减王摩诘。龙眠久矣寂无人，安得却有伯时笔。
月窗以所畫觀音見遺爲賦一篇
作者：喻良能
朝代：宋

白衣仙人雲海上，肉眼欲看唯想像。
月窗道人心孔開，貌得人天行道相。
吾聞伯時晚畫佛，妙處不減王摩詰。
龍眠久矣寂無人，安得却有伯時筆。
月臺
作者：喻良能
朝代：宋

青林闕處綠陰開，十里長風送月來。
妬雨玩雲都凈盡，素華清影巧裴徊。
有感二首
作者：喻良能
朝代：宋

冉冉新华发，飕飕敝黑裘。一官方半剌，六十已平头。稠叠耶溪泛，崎岖禹穴游。未能江海去，聊作稻粱谋。再有淮南乱，纷纷几战场。血腥官道雨，骨映野田霜。行阵青黄气，朝廷赤白囊。何时洗兵甲，四海重耕桑。
有感二首·其一
作者：喻良能
朝代：宋

冉冉新华发，飕飕敝黑裘。一官方半剌，六十已平头。稠叠耶溪泛，崎岖禹穴游。未能江海去，聊作稻粱谋。
有感二首·其一
作者：喻良能
朝代：宋

冉冉新华髮，飕飕敝黑裘。
一官方半剌，六十已平头。
稠迭耶溪泛，崎岖禹穴游。
未能江海去，聊作稻粱谋。
有感二首·其一
作者：喻良能
朝代：宋

冉冉新華髮，颼颼敝黑裘。
一官方半剌，六十已平頭。
稠疊耶溪泛，崎嶇禹穴游。
未能江海去，聊作稻粱謀。
有感二首·其二
作者：喻良能
朝代：宋
体裁：五言律诗

再有淮南乱，纷纷几战场。血腥官道雨，骨映野田霜。行阵青黄气，朝廷赤白囊。何时洗兵甲，四海重耕桑。
有感二首·其二
作者：喻良能
朝代：宋

再有淮南亂，紛紛幾戰場。
血腥官道雨，骨映野田霜。
行陣青黄氣，朝廷赤白囊。
何時洗兵甲，四海重耕桑。
望所居西山瀑布
作者：喻良能
朝代：宋

山居尠欢悰，理策事遨嬉。
嵚岑属初霁，眺览得所宜。
悬崖有飞瀑，注壑从凉飔。
蒙蒙喷雾雨，冉冉含烟曦。
清泠讵可汰，驶激畴能陂。
会心欣有得，徙倚不知疲。
雁荡境千里，香炉天一涯。
平生未能瞩，昏旦矧欲窥。
何如兹山溜，若与幽人期。
他年营菟裘，舍是将安之。
望所居西山瀑布
作者：喻良能
朝代：宋

山居尠歡悰，理策事遨嬉。
嶔岑屬初霽，眺覽得所宜。
懸崖有飛瀑，注壑從涼颸。
濛濛噴霧雨，冉冉含烟曦。
清泠詎可汰，駛激疇能陂。
會心欣有得，徙倚不知疲。
雁蕩境千里，香爐天一涯。
平生未能矚，昏旦矧欲窺。
何如茲山溜，若與幽人期。
他年營菟裘，舍是將安之。
望所居西山瀑布
作者：喻良能
朝代：宋

山居鲜欢悰，理策事遨嬉。嵚岑属初霁，眺览得所宜。悬崖有飞瀑，注壑从凉飔。濛濛喷雾雨，冉冉含烟曦。清泠讵可汰，驶激畴能陂。会心欣有得，徙倚不知疲。雁荡境千里，香炉天一涯。平生未能瞩，昏旦矧欲窥。何如兹山溜，若与幽人期。他年营菟裘，舍是将安之。
望月台
作者：喻良能
朝代：宋

滟滟冰轮林上头，烟锁雾敛桂花浮。
要看夜静天如水，莫遣疎帘不上鈎。
望月台
作者：喻良能
朝代：宋

滟滟冰轮林上头，烟锁雾敛桂花浮。要看夜静天如水，莫遣疏帘不上钩。
望月臺
作者：喻良能
朝代：宋

灧灧冰輪林上頭，煙鎖霧斂桂花浮。
要看夜靜天如水，莫遣疎簾不上鈎。
望湖亭
作者：喻良能
朝代：宋
体裁：七言绝句

倚栏遥望贺家湖，千顷波光半欲芜。试问青铜未消蚀，西湖得及此间无。
望湖亭
作者：喻良能
朝代：宋

倚欄遥望賀家湖，千頃波光半欲蕪。
試問青銅未消蝕，西湖得及此間無。
朝爽之前瑞竹忽生
作者：喻良能
朝代：宋

好竹逾千个，数茎忽发生。月明连理影，风细合欢声。矫矫双鸳举，翛翛两凤鸣。祇应三昧手，綵笔画难成。
朝爽之前瑞竹忽生
作者：喻良能
朝代：宋

好竹逾千箇，数茎忽发生。
月明连理影，风细合欢声。
矫矫双鸳举，翛翛两凤鸣。
祇应三昧手，綵笔画难成。
朝爽之前瑞竹忽生
作者：喻良能
朝代：宋

好竹逾千箇，數莖忽發生。
月明連理影，風細合歡聲。
矯矯雙鴛舉，翛翛兩鳳鳴。
祇應三昧手，綵筆畫難成。
朝爽軒紅蕉著花喜而成篇
作者：喻良能
朝代：宋

青綺叢中蹙絳紗，碧雲闕處抹晴霞。
凌霜窈窕含朱彩，消得愚溪作意誇。
朝爽轩红蕉着花喜而成篇
作者：喻良能
朝代：宋

青绮丛中蹙绛纱，碧云阙处抹晴霞。
凌霜窈窕含朱彩，消得愚溪作意夸。
朝爽轩红蕉著花喜而成篇
作者：喻良能
朝代：宋

青绮丛中蹙绛纱，碧云阙处抹晴霞。凌霜窈窕含朱彩，消得愚溪作意誇。
木状元惠示近诗一卷作诗为谢
作者：喻良能
朝代：宋
体裁：古风

洪都通守词华溢，汉殿文章元第一。万卷落落蟠胸中，三江衮衮悬吟笔。赠我玉佩联玦环，未数大鹏兼小山。欲知风味不能尽，此卷长留天地间。
木狀元惠示近詩一卷作詩爲謝
作者：喻良能
朝代：宋

洪都通守詞華溢，漢殿文章元第一。
萬卷落落蟠胸中，三江衮衮懸吟筆。
贈我玉佩聯玦環，未數大鵬兼小山。
欲知風味不能盡，此卷長留天地間。
李侍郎三和屋字詩次韻爲謝
作者：喻良能
朝代：宋

衛武文章比淇竹，閉閣著書欣仰屋。
胸蟠載籍餘萬卷，爲家五百九十六。
詞華爾雅騷可奴，議論淵源經可續。
筆端凜凜挾風霜，齒頰泠泠潄冰玉。
久知廣大端可法，自顧么微何足錄。
願同湛輩附羊公，庶比江西派山谷。
李侍郎三和屋字诗次韵为谢
作者：喻良能
朝代：宋

卫武文章比淇竹，闭阁着书欣仰屋。
胸蟠载籍余万卷，为家五百九十六。
词华尔雅骚可奴，议论渊源经可续。
笔端凛凛挟风霜，齿颊泠泠潄冰玉。
久知广大端可法，自顾么微何足录。
愿同湛辈附羊公，庶比江西派山谷。
李侍郎三和屋字诗次韵为谢
作者：喻良能
朝代：宋

卫武文章比淇竹，闭阁著书欣仰屋。胸蟠载籍馀万卷，为家五百九十六。词华尔雅骚可奴，议论渊源经可续。笔端凛凛挟风霜，齿颊泠泠漱冰玉。久知广大端可法，自顾么微何足录。愿同湛辈附羊公，庶比江西派山谷。
李大着惠示诗卷次韵首篇为谢献之
作者：喻良能
朝代：宋

辱赠舂容卷轴新，悬知蚤岁擅诗声。
千林有韵霜风劲，一点无尘霁月清。
细味班香兼宋艷，自惭白俗与元轻。
欲哦恶语赓妍倡，一夜昏花对短檠。
李大著惠示詩卷次韻首篇爲謝獻之
作者：喻良能
朝代：宋

辱贈舂容卷軸新，懸知蚤歲擅詩聲。
千林有韻霜風勁，一點無塵霽月清。
細味班香兼宋艷，自慚白俗與元輕。
欲哦惡語賡妍倡，一夜昏花對短檠。
李大著惠示诗卷次韵首篇为谢献之
作者：喻良能
朝代：宋

辱赠舂容卷轴新，悬知蚤岁擅诗声。千林有韵霜风劲，一点无尘霁月清。细味班香兼宋艳，自惭白俗与元轻。欲哦恶语赓妍倡，一夜昏花对短檠。
村居夜坐讀王右丞山中與裴迪書愛其清婉有魏晉風味因集其語作詩一首亦老坡哨遍之義也
作者：喻良能
朝代：宋

景氣既和暢，故園殊可依。
遠山映清月，曲水涵淪漪。
寒犬吠如豹，村舂聞自機。
因思曩昔友，携手同賦詩。
村居夜坐读王右丞山中与裴迪书爱其清婉有魏晋风味因集其语作诗一首亦老坡哨遍之义也
作者：喻良能
朝代：宋
体裁：古风

景气既和畅，故园殊可依。远山映清月，曲水涵沦漪。寒犬吠如豹，村舂闻自机。因思曩昔友，携手同赋诗。
東宮生辰
作者：喻良能
朝代：宋

寶歷天重啟，皇圖日寖昌。
九重資燕翼，萬國仰元良。
玉律秋初杪，金飈歲正穰。
前星輝采盛，少海慶源長。
甲觀祥煙滃，春宮協氣翔。
千秋佳節勝，四莢瑞蓂芳。
瓜棗欣初獻，蟠桃慶乍嘗。
庭羅六佾舞，天薦九霞觴。
銀榜彌生耀，銅扉粲有光。
讙聲連紫極，喜氣溢穹蒼。
冊錫雕珉煥，旗頒青輅揚。
衣惟珍黻冕，音不嗜宮商。
問寢同周發，隆師過漢莊。
猷爲規禹啟，翰墨掩鍾王。
化被賓詹屬，恩沾左右坊。
善三今獨冠，明兩古難方。
陸贄言猶采，宣尼訓敢忘。
本支綿百世，羽翼貳巖廊。
宿忝宮僚舊，曾霑兌澤滂。
願斟滄海酒，歲祝壽無疆。
東歸
作者：喻良能
朝代：宋

無邊春意正沖融，十幅歸帆到淛東。
照水杏花紅翦翦，弄晴楊柳綠茸茸。
風光併入吟毫裏，山色都歸醉眼中。
說與林間子規道，丁寧不必向東風。
東歸見梅
作者：喻良能
朝代：宋

老大無堪鬢似銀，虛名猶復玷簪紳。
久爲碌碌趨朝士，暫作棲棲去國人。
行李衝寒歸故里，江梅偷煖報新春。
萬鍾於我何加益，三釜新來喜及親。
東軒即事
作者：喻良能
朝代：宋

嘯傲東軒得此生，平章物理憶淵明。
晴塘灧灧起萍浪，夏木陰陰求友聲。
聊欲庶幾三不惑，誰能復較四難并。
旋燒蟹眼烹鷹爪，啜罷呼兒課二京。
松峭山傍偃松昔嘗過之爲賦長句今三十有六年矣復至其下慨然有感因次韻
作者：喻良能
朝代：宋

人日肩輿度曉峯，長松偃蹇倚晴空。
幾年不見根如鐵，老境重來鬢似蓬。
獨樹未須誇老杜，五楸那復論韓公。
青幢翠蓋貌難似，想見霏霏烟雨濛。
松峭山傍偃松昔尝过之为赋长句今三十有六年矣复至其下慨然有感因次韵
作者：喻良能
朝代：宋

人日肩舆度晓峰，长松偃蹇倚晴空。几年不见根如铁，老境重来鬓似蓬。独树未须誇老杜，五楸那复论韩公。青幢翠盖貌难似，想见霏霏烟雨濛。
松峭山傍偃松昔尝过之为赋长句今三十有六年矣復至其下慨然有感因次韵
作者：喻良能
朝代：宋

人日肩舆度晓峯，长松偃蹇倚晴空。
几年不见根如铁，老境重来鬓似蓬。
独树未须夸老杜，五楸那復论韩公。
青幢翠盖貌难似，想见霏霏烟雨蒙。
松源山
作者：喻良能
朝代：宋

征途未尽弋阳西，且过松源九节溪。烟雨濛濛山色好，鹧鸪更与尽情啼。
松源山
作者：喻良能
朝代：宋

征途未尽弋阳西，且过松源九节溪。
烟雨蒙蒙山色好，鹧鸪更与尽情啼。
松源山
作者：喻良能
朝代：宋

征途未盡弋陽西，且過松源九節溪。
煙雨濛濛山色好，鷓鴣更與盡情啼。
林明府携所和詩見過次韻奉酬
作者：喻良能
朝代：宋

退之初過玉川家，春徑無泥草带沙。
幾點飛來溪柳絮，一番開盡海棠花。
窗間細雨青衫濕，袖裏新詩醉墨斜。
客散酒闌還掩戶，可堪明月滿天涯。
林明府携所和诗见过次韵奉酬
作者：喻良能
朝代：宋

退之初过玉川家，春径无泥草带沙。
几点飞来溪柳絮，一番开尽海棠花。
窗间细雨青衫湿，袖裏新诗醉墨斜。
客散酒阑还掩户，可堪明月满天涯。
林明府携所和诗见过次韵奉酬
作者：喻良能
朝代：宋

退之初过玉川家，春径无泥草带沙。几点飞来溪柳絮，一番开尽海棠花。窗间细雨青衫湿，袖里新诗醉墨斜。客散酒阑还掩户，可堪明月满天涯。
柳季修知丞以詩見貽次韻爲謝
作者：喻良能
朝代：宋

古木陰陰繞屋廬，官居端的似田居。
詩清子厚龍城句，字瘦誠懸殿壁書。
那復有心追四至，只應無事富三餘。
一樽閒論金罍事，爲笑紛紛竭澤漁。
柳季修知丞以诗见贻次韵为谢
作者：喻良能
朝代：宋

古木阴阴绕屋庐，官居端的似田居。诗清子厚龙城句，字瘦诚悬殿壁书。那复有心追四至，只应无事富三馀。一樽閒论金罍事，为笑纷纷竭泽渔。
柳季修知丞以诗见贻次韵为谢
作者：喻良能
朝代：宋

古木阴阴绕屋庐，官居端的似田居。
诗清子厚龙城句，字瘦诚悬殿壁书。
那復有心追四至，只应无事富三余。
一樽閒论金罍事，为笑纷纷竭泽渔。
校官厅新栽岩桂
作者：喻良能
朝代：宋

不将官舍等逆旅，故把霜根栽绕墙。
他日花开映秋色，何人手折惹天香。
丁宁护取森森碧，想像匀排粟粟黄。
顾我疎慵百无取，未应人错比甘棠。
校官厅新栽岩桂
作者：喻良能
朝代：宋

不将官舍等逆旅，故把霜根栽绕墙。他日花开映秋色，何人手折惹天香。丁宁护取森森碧，想像匀排粟粟黄。顾我疏慵百无取，未应人错比甘棠。
校官廳新栽巖桂
作者：喻良能
朝代：宋

不將官舍等逆旅，故把霜根栽繞牆。
他日花開映秋色，何人手折惹天香。
丁寧護取森森碧，想像勻排粟粟黄。
顧我疎慵百無取，未應人錯比甘棠。
桐庐舟中
作者：喻良能
朝代：宋
体裁：七言绝句

急桨如飞破浪纹，子陵滩下水沄沄。江风初静扁舟稳，卧看青天行白云。
桐廬舟中
作者：喻良能
朝代：宋

急槳如飛破浪紋，子陵灘下水沄沄。
江風初靜扁舟穩，卧看青天行白雲。
桐汭
作者：喻良能
朝代：宋

东汭波吞岸，西桐水见沙。
祠山千古盛，州宅四时嘉。
前直三峰峻，旁连大洞呀。
黄南清港曲，织女小桥斜。
野店篱为户，春山茧作花。
乌羊难入馔，青果颇宜茶。
綳锦饶新笋，枪旗富嫩芽。
灵山古佛地，丹井列仙家。
铁冶名犹壮，金牛迹尚漥。
滞留三载久，诗板满烟霞。
桐汭
作者：喻良能
朝代：宋

东汭波吞岸，西桐水见沙。祠山千古盛，州宅四时嘉。前直三峰峻，旁连大洞呀。黄南清港曲，织女小桥斜。野店篱为户，春山茧作花。乌羊难入馔，青果颇宜茶。绷锦饶新笋，枪旗富嫩芽。灵山古佛地，丹井列仙家。铁冶名犹壮，金牛迹尚洼。滞留三载久，诗板满烟霞。
桐汭
作者：喻良能
朝代：宋

東汭波吞岸，西桐水見沙。
祠山千古盛，州宅四時嘉。
前直三峰峻，旁連大洞呀。
黄南清港曲，織女小橋斜。
野店籬爲戶，春山繭作花。
烏羊難入饌，青果頗宜茶。
綳錦饒新筍，槍旗富嫩芽。
靈山古佛地，丹井列仙家。
鐵冶名猶壯，金牛跡尚漥。
滯留三載久，詩板滿煙霞。
检书偶见故王侍郎嘉叟旧与余倡和之什良用慨然因题四韵
作者：喻良能
朝代：宋

文字名三世，精神运五兵。徒看遗墨在，却叹曲池平。浙右频犀麈，江东几兕觥。倡酬今已矣，抚卷泪纵横。
检书偶见故王侍郎嘉叟旧与余倡和之什良用慨然因题四韵
作者：喻良能
朝代：宋

文字名三世，精神运五兵。
徒看遗墨在，却嘆曲池平。
浙右频犀麈，江东几兕觥。
倡酬今已矣，抚卷泪纵横。
椿桂堂
作者：喻良能
朝代：宋

昔时共说窦家椿，今见清门五桂新。
我亦乡闾夸盛事，比君家尚少三人。
椿桂堂
作者：喻良能
朝代：宋

昔时共说窦家椿，今见清门五桂新。我亦乡闾誇盛事，比君家尚少三人。
椿桂堂
作者：喻良能
朝代：宋

昔時共說竇家椿，今見清門五桂新。
我亦鄉閭誇盛事，比君家尚少三人。
檢書偶見故王侍郎嘉叟舊與余倡和之什良用慨然因題四韻
作者：喻良能
朝代：宋

文字名三世，精神運五兵。
徒看遺墨在，却嘆曲池平。
浙右頻犀麈，江東幾兕觥。
倡酬今已矣，撫卷泪縱橫。
次槐卿舅咏梅二绝
作者：喻良能
朝代：宋

玉肌冰骨不多枝，半映清池半近篱。寒雪尚迟新月早，横斜分影到涟漪。朔风寒日澹孤芳，冰雪相看有暗香。但得横枝临却月，不须斗酒博西凉。
次槐卿舅咏梅二绝·其一
作者：喻良能
朝代：宋
体裁：七言绝句

玉肌冰骨不多枝，半映清池半近篱。寒雪尚迟新月早，横斜分影到涟漪。
次槐卿舅咏梅二绝·其二
作者：喻良能
朝代：宋
体裁：七言绝句

朔风寒日澹孤芳，冰雪相看有暗香。但得横枝临却月，不须斗酒博西凉。
次槐卿舅詠梅二絕·其一
作者：喻良能
朝代：宋

玉肌冰骨不多枝，半映清池半近籬。
寒雪尚遲新月早，橫斜分影到漣漪。
次槐卿舅詠梅二絕·其二
作者：喻良能
朝代：宋

朔風寒日澹孤芳，冰雪相看有暗香。
但得橫枝臨却月，不須斗酒博西凉。
次王待制維舟弄水亭韻
作者：喻良能
朝代：宋

萬里浮江更絕湖，扁舟東入霅川圖。
莫言舊菊荒三徑，須信中流待一壺。
今日詩筒煩遠寄，昔年樽酒記相呼。
立朝大節人能說，月在青天影自孤。
次王待制维舟弄水亭韵
作者：喻良能
朝代：宋
体裁：七言律诗

万里浮江更绝湖，扁舟东入霅川图。莫言旧菊荒三径，须信中流待一壶。今日诗筒烦远寄，昔年樽酒记相呼。立朝大节人能说，月在青天影自孤。
次王状元晚菊二绝
作者：喻良能
朝代：宋

虽晚亦既好，花中无此香。谁能识真趣，高隐在浔阳。并与杞同赋，旧尝闻雪堂。先生澹无欲，亦复爱清香。
次王状元晚菊二绝·其一
作者：喻良能
朝代：宋

虽晚亦既好，花中无此香。谁能识真趣，高隐在浔阳。
次王状元晚菊二绝·其一
作者：喻良能
朝代：宋

虽晚亦既好，花中无此香。
谁能识真趣，高隠在浔阳。
次王状元晚菊二绝·其二
作者：喻良能
朝代：宋

併与杞同赋，旧尝闻雪堂。
先生澹无欲，亦復爱清香。
次王状元晚菊二绝·其二
作者：喻良能
朝代：宋

并与杞同赋，旧尝闻雪堂。先生澹无欲，亦复爱清香。
次王狀元晚菊二絕·其一
作者：喻良能
朝代：宋

雖晚亦既好，花中無此香。
誰能識真趣，高隠在潯陽。
次王狀元晚菊二絕·其二
作者：喻良能
朝代：宋

併與杞同賦，舊嘗聞雪堂。
先生澹無欲，亦復愛清香。
次陆务观韵题姚復之秀才适斋
作者：喻良能
朝代：宋
体裁：七言律诗

姚子神情处处便，床头周易杖头钱。逢僧与语閒终日，遣客归休醉欲眠。应觉此生如寄耳，何妨一室且萧然。无心更觅封侯事，纳履谁能博一编。
次陸務觀韻題姚復之秀才適齋
作者：喻良能
朝代：宋

姚子神情處處便，牀頭周易杖頭錢。
逢僧與語閒終日，遣客歸休醉欲眠。
應覺此生如寄耳，何妨一室且蕭然。
無心更覓封侯事，納履誰能博一編。
次韵丁端叔舟中值雪三绝
作者：喻良能
朝代：宋

轻舞谢衣端不恶，斜侵潘鬓总堪惊。偶思功业聊看镜，自怪年来太瘦生。但知才出吴公右，孰识诗堪子建亲。不惜剩吟黄竹句，何妨传示白头人。延和初奏三千牍，畿甸旋移尺五天。风格出尘谁可并，争看辽鹤一千年。
次韵丁端叔舟中值雪三绝·其一
作者：喻良能
朝代：宋
体裁：七言绝句

轻舞谢衣端不恶，斜侵潘鬓总堪惊。偶思功业聊看镜，自怪年来太瘦生。
次韵丁端叔舟中值雪三绝·其三
作者：喻良能
朝代：宋
体裁：七言绝句

延和初奏三千牍，畿甸旋移尺五天。风格出尘谁可并，争看辽鹤一千年。
次韵丁端叔舟中值雪三绝·其二
作者：喻良能
朝代：宋
体裁：七言绝句

但知才出吴公右，孰识诗堪子建亲。不惜剩吟黄竹句，何妨传示白头人。
次韵伯寿兄中秋玩月
作者：喻良能
朝代：宋

中秋自古月华好，何况浮云扫碧天。不比寻常三五夕，须知潋滟十分圆。画檐影转犹宜饮，银汉辉斜未忍眠。却忆年时今夜里，独将醒眼对婵娟。
次韵伯寿兄中秋翫月
作者：喻良能
朝代：宋

中秋自古月华好，何况浮云扫碧天。
不比寻常三五夕，须知潋滟十分圆。
画檐影转犹宜饮，银汉辉斜未忍眠。
却忆年时今夜裏，独将醒眼对婵娟。
次韵伯寿兄宿华藏有感
作者：喻良能
朝代：宋

水净溪空峰更青，目虽未到已先明。栋浮万缕晴云细，轩拥千重夏木清。幽兴入门应自适，残樽下马与谁倾。老僧斋罢唯须睡，不信人间有月评。
次韵伯寿兄宿华藏有感
作者：喻良能
朝代：宋

水凈溪空峰更青，目虽未到已先明。
栋浮万缕晴云细，轩拥千重夏木清。
幽兴入门应自适，残樽下马与谁倾。
老僧斋罢唯须睡，不信人间有月评。
次韵伯寿兄残春即事
作者：喻良能
朝代：宋

屏居事幽潜，亲故成久别。茅檐翳浓绿，酴醾堕香雪。山气清凉国，溪声广长舌。但须贤人酒，安用长者辙。吟肠绕碧云，醉脸晕红缬。奴耕谷可徯，儿书笔难掣。地偏尘不到，心境两清绝。啸歌何穷已，未觉处身拙。
次韵伯寿兄残春即事
作者：喻良能
朝代：宋

屏居事幽潜，亲故成久别。
茅檐翳浓绿，酴醿堕香雪。
山气清凉国，溪声广长舌。
但须贤人酒，安用长者辙。
吟肠绕碧云，醉脸晕红缬。
奴耕谷可徯，儿书笔难掣。
地偏尘不到，心境两清绝。
啸歌何穷已，未觉处身拙。
次韵伯寿兄海棠
作者：喻良能
朝代：宋
体裁：古风

无情长笑杜陵老，不识海棠春意好。东坡作意赏东风，为爱轻绡映肉红。枝头点缀知多少，贪睡今年开不早。含情欲开还未开，紫蝶黄蜂亦懒回。可怜熟视明人目，长恨年年看不足。晓来风定雨霏霏，减却春光一片飞。多愁更被花相恼，宁惜春衫同藉草。
次韵伯寿兄秋日偶题
作者：喻良能
朝代：宋

渐老良多感，悲秋强自宽。鬓惊潘掾白，衣怯范生寒。径合荒苔碧，窗明落叶丹。浇愁须暂醉，忍放酒杯乾。
次韵伯寿兄秋日偶题
作者：喻良能
朝代：宋

渐老良多感，悲秋强自宽。
鬓惊潘掾白，衣怯范生寒。
径合荒苔碧，窗明落叶丹。
浇愁须暂醉，忍放酒杯干。
次韵伯寿兄见寄
作者：喻良能
朝代：宋

江国疎梅吐玉英，故园想见木欣荣。
二年鸿鴈碧云阔，千里江湖春水生。
冉冉池塘应入梦，潇潇风雨若为情。
行看戏綵青萱发，准拟芳樽相对倾。
次韵伯寿兄见寄
作者：喻良能
朝代：宋

江国疏梅吐玉英，故园想见木欣荣。二年鸿雁碧云阔，千里江湖春水生。冉冉池塘应入梦，潇潇风雨若为情。行看戏綵青萱发，准拟芳樽相对倾。
次韵何茂宏见寄
作者：喻良能
朝代：宋
体裁：七言绝句

牧之俯首随缰锁，元亮高情乐里闾。樽酒未能供一笑，尺书多谢附双鱼。
次韵何茂恭咏玉簪三绝
作者：喻良能
朝代：宋

金谷坠楼人已远，楼前首饰尚堪寻。谁家玉面雪肌女，淡扫蛾眉方称簪。未开黄钿紫冠小，谁与幽人作好秋。一笑相看两不厌，翠云堆里玉搔头。月露洗沐秋容净，姑山初逢冰雪仙。风流水部与藻饰，从此梅花应并传。
次韵何茂恭咏玉簪三绝·其一
作者：喻良能
朝代：宋
体裁：七言绝句

金谷坠楼人已远，楼前首饰尚堪寻。谁家玉面雪肌女，淡扫蛾眉方称簪。
次韵何茂恭咏玉簪三绝·其三
作者：喻良能
朝代：宋

月露洗沐秋容净，姑山初逢冰雪仙。风流水部与藻饰，从此梅花应并传。
次韵何茂恭咏玉簪三绝·其三
作者：喻良能
朝代：宋

月露洗沐秋容浄，姑山初逢冰雪仙。
风流水部与藻饰，从此梅花应并传。
次韵何茂恭咏玉簪三绝·其二
作者：喻良能
朝代：宋

未开黄钿紫冠小，谁与幽人作好秋。
一笑相看两不厌，翠云堆裏玉搔头。
次韵何茂恭咏玉簪三绝·其二
作者：喻良能
朝代：宋

未开黄钿紫冠小，谁与幽人作好秋。一笑相看两不厌，翠云堆里玉搔头。
次韵何茂恭永新见寄之什
作者：喻良能
朝代：宋

起家从吏役，宁为食无鱼。游乐废山泽，怀归畏简书。文章簿领外，风采折腰馀。卧辙从兹始，为谋未觉疏。尺书将远意，飘忽渡江湖。嘉楮藤溪少，纤毫月窟无。封题烦妙札，沾丐到迂儒。多谢相思切，迢迢千里途。
次韵何茂恭永新见寄之什·其一
作者：喻良能
朝代：宋

起家从吏役，宁为食无鱼。
游乐废山泽，怀归畏简书。
文章簿领外，风采折腰余。
卧辙从兹始，为谋未觉疎。
次韵何茂恭永新见寄之什·其一
作者：喻良能
朝代：宋

起家从吏役，宁为食无鱼。游乐废山泽，怀归畏简书。文章簿领外，风采折腰馀。卧辙从兹始，为谋未觉疏。
次韵何茂恭永新见寄之什·其二
作者：喻良能
朝代：宋
体裁：五言律诗

尺书将远意，飘忽渡江湖。嘉楮藤溪少，纤毫月窟无。封题烦妙札，沾丐到迂儒。多谢相思切，迢迢千里途。
次韵何茂恭重阳前二日见过
作者：喻良能
朝代：宋

西风篱落兴悠然，秋影横江雁贴天。短发未成吹帽饮，高吟先赠把茱篇。黄花一笑小重九，青眼相看又四年。欲试烟波钓竿手，南湖同上月明船。
次韵何茂恭重阳前二日见过
作者：喻良能
朝代：宋

西风篱落兴悠然，秋影横江鴈贴天。
短髮未成吹帽饮，高吟先赠把茱篇。
黄花一笑小重九，青眼相看又四年。
欲试烟波钓竿手，南湖同上月明船。
次韵侍御五月二十日闵雨
作者：喻良能
朝代：宋

使君慕丘祷，用志端不分。天高听甚卑，深知使君勤。立致楚东雨，如开衡岳云。赖此苗尽活，不然尪可焚。
次韵侍御五月二十日闵雨
作者：喻良能
朝代：宋

使君慕丘祷，用志端不分。
天高听甚卑，深知使君勤。
立致楚东雨，如开衡岳云。
頼此苗尽活，不然尪可焚。
次韵侍御晚宿三叉口
作者：喻良能
朝代：宋

故里频怀梓，新堤未筑沙。文章真吏部，吟咏许刘叉。酒盏孤风物，诗筒隔岁华。相思江路远，烟雨茁芳葭。
次韵侍御晚宿三叉口
作者：喻良能
朝代：宋

故里频怀梓，新堤未筑沙。
文章真吏部，吟咏许刘叉。
酒醆孤风物，诗筒隔岁华。
相思江路远，烟雨茁芳葭。
次韵俞尉春日遣兴
作者：喻良能
朝代：宋

渐欣长昼暖，欲解短炉围。
春色已如此，故园犹未归。
韦编今日事，回首去年非。
镜裏衰迟色，多惭壮志违。
次韵俞尉春日遣兴
作者：喻良能
朝代：宋

渐欣长昼煖，欲解短炉围。春色已如此，故园犹未归。韦编今日事，回首去年非。镜里衰迟色，多惭壮志违。
次韵刘淳叟见寄二首
作者：喻良能
朝代：宋

九万垂云翼，胡为乃倦飞。丘园聊偃息，岩阜故因依。蝶栩新酣睡，鸥驯久息机。祇应与风景，相赏莫相违。出处双青鬓，生涯一钓舟。浅深山远近，浓淡树稀稠。隐几昼逾静，捲帘春更幽。何当乘兴去，舣棹向汀洲。
次韵刘淳叟见寄二首·其一
作者：喻良能
朝代：宋
体裁：五言律诗

九万垂云翼，胡为乃倦飞。丘园聊偃息，岩阜故因依。蝶栩新酣睡，鸥驯久息机。祇应与风景，相赏莫相违。
次韵刘淳叟见寄二首·其二
作者：喻良能
朝代：宋

出处双青鬓，生涯一钓舟。浅深山远近，浓淡树稀稠。隐几昼逾静，捲帘春更幽。何当乘兴去，舣棹向汀洲。
次韵刘淳叟见寄二首·其二
作者：喻良能
朝代：宋

出处双青鬓，生涯一钓舟。
浅深山远近，浓淡树稀稠。
隠几昼逾静，捲帘春更幽。
何当乘兴去，舣棹向汀洲。
次韵卫知机秀才梅花
作者：喻良能
朝代：宋

东君调护亦多情，瘦比夷齐彻骨清。
有韵绿毛时倒挂，无尘白鹭可同盟。
未应桃叶能称姊，若齿山樊定是兄。
何事故园频入梦，疎枝新赏玉溪晴。
次韵卫知机秀才梅花
作者：喻良能
朝代：宋

东君调护亦多情，瘦比夷齐彻骨清。有韵绿毛时倒挂，无尘白鹭可同盟。未应桃叶能称姊，若齿山樊定是兄。何事故园频入梦，疏枝新赏玉溪晴。
次韵叶宰植竹四绝
作者：喻良能
朝代：宋

檀栾节目瘦长枝，晴既萧骚雨亦奇。谁道此君惟澹泊，细看频赏自多姿。苍烟翠雾两冥迷，秋雨丛深不作泥。冷叶寒枝须管领，亭亭会见拂云齐。谁云青士太无情，偏结骚人冷淡盟。不假遥岑分寸碧，故应双目自增明。木本曾看烟雨梢，临窗依砌韵偏高。可怜不入繁华眼，祇称清谈王马曹。
次韵叶宰植竹四绝·其一
作者：喻良能
朝代：宋
体裁：七言绝句

檀栾节目瘦长枝，晴既萧骚雨亦奇。谁道此君惟澹泊，细看频赏自多姿。
次韵叶宰植竹四绝·其三
作者：喻良能
朝代：宋
体裁：七言绝句

谁云青士太无情，偏结骚人冷淡盟。不假遥岑分寸碧，故应双目自增明。
次韵叶宰植竹四绝·其二
作者：喻良能
朝代：宋
体裁：七言绝句

苍烟翠雾两冥迷，秋雨丛深不作泥。冷叶寒枝须管领，亭亭会见拂云齐。
次韵叶宰植竹四绝·其四
作者：喻良能
朝代：宋
体裁：七言绝句

木本曾看烟雨梢，临窗依砌韵偏高。可怜不入繁华眼，祇称清谈王马曹。
次韵叶省干重九楼上言怀
作者：喻良能
朝代：宋

水落鱼龙已退藏，小楼萧爽夹衣凉。
山云雨过无穷态，岩桂风来不断香。
已分文章成白豕，拟将富贵等黄粱。
嵇康潦倒浑无取，岂復眉开一点黄。
次韵叶省干重九楼上言怀
作者：喻良能
朝代：宋

水落鱼龙已退藏，小楼萧爽裌衣凉。山云雨过无穷态，岩桂风来不断香。已分文章成白豕，拟将富贵等黄粱。嵇康潦倒浑无取，岂复眉开一点黄。
次韵周希稷咏芭蕉
作者：喻良能
朝代：宋

经年不接故人书，开户逢渠了不殊。
谁运七轮风裏扇，时跳千斛雨中珠。
退之有意吟山石，摩诘无心作画图。
为爱青青无俗韵，故教移植傍庭隅。
次韵周希稷咏芭蕉
作者：喻良能
朝代：宋

经年不接故人书，开户逢渠了不殊。谁运七轮风里扇，时跳千斛雨中珠。退之有意吟山石，摩诘无心作画图。为爱青青无俗韵，故教移植傍庭隅。
次韵周敏卿秋兴三首
作者：喻良能
朝代：宋

炎暑堕何许，凉风忽吹衣。野水映荒岸，寒丛秀疏篱。萧萧林影薄，杳杳鸿声悲。秋禾亦既穫，聊足充吾饥。团团岩中桂，移根篱舍间。秋风一披拂，袅袅天香寒。对此径须饮，把酒酬西山。浩歌何穷已，宁必素与蛮。悠悠草根虫，鸣声近我床。皎皎林间月，亦已照我墙。感此动万虑，聊复举一觞。何以侑我酒，清啸闻疏篁。
次韵周敏卿秋兴三首·其一
作者：喻良能
朝代：宋

炎暑堕何许，凉风忽吹衣。
野水映荒岸，寒丛秀疎篱。
萧萧林影薄，杳杳鸿声悲。
秋禾亦既穫，聊足充吾饥。
次韵周敏卿秋兴三首·其一
作者：喻良能
朝代：宋

炎暑堕何许，凉风忽吹衣。野水映荒岸，寒丛秀疏篱。萧萧林影薄，杳杳鸿声悲。秋禾亦既穫，聊足充吾饥。
次韵周敏卿秋兴三首·其三
作者：喻良能
朝代：宋

悠悠草根虫，鸣声近我床。皎皎林间月，亦已照我墙。感此动万虑，聊复举一觞。何以侑我酒，清啸闻疏篁。
次韵周敏卿秋兴三首·其三
作者：喻良能
朝代：宋

悠悠草根虫，鸣声近我床。
皎皎林间月，亦已照我墙。
感此动万虑，聊復举一觞。
何以侑我酒，清啸闻疎篁。
次韵周敏卿秋兴三首·其二
作者：喻良能
朝代：宋
体裁：古风

团团岩中桂，移根篱舍间。秋风一披拂，袅袅天香寒。对此径须饮，把酒酬西山。浩歌何穷已，宁必素与蛮。
次韵和夷仲节推陪府公游北山
作者：喻良能
朝代：宋

红莲犹得爱青山，翠木苍萝处处攀。
云水窟中聊假日，簿书丛裏暂偷閒。
幨帷车乘春同到，灯火城门夜未关。
我亦林泉曾俯仰，只今双屦又尘寰。
次韵和夷仲节推陪府公游北山
作者：喻良能
朝代：宋

红莲犹得爱青山，翠木苍萝处处攀。云水窟中聊假日，簿书丛里暂偷閒。幨帷车乘春同到，灯火城门夜未关。我亦林泉曾俯仰，只今双屦又尘寰。
次韵和宗郎中中秋不饮
作者：喻良能
朝代：宋

暮烟收尽玉盘生，是处同欣此夜晴。云断三山凝紫翠，星稀万里湛虚明。低临朱箔千寻白，高并银潢一派清。赖有綵衣堪醉舞，残樽深夜更重倾。
次韵和宗郎中中秋不饮
作者：喻良能
朝代：宋

暮烟收尽玉盘生，是处同欣此夜晴。
云断三山凝紫翠，星稀万里湛虚明。
低临朱箔千寻白，高并银潢一派清。
頼有綵衣堪醉舞，残樽深夜更重倾。
次韵夔府王待制寄示巫山图
作者：喻良能
朝代：宋
体裁：七言绝句

碧嶂嶙峋夔子国，白云缥缈昭君乡。平生不识巫山面，今日巫山到眼傍。
次韵外舅黄虞卿为爱山园好八首
作者：喻良能
朝代：宋

为爱山园好，芒鞋步步高。绿针挦露韭，碧箸剪春蒿。但得林泉趣，谁能州县劳。何惭王孝伯，痛饮读离骚。为爱山园好，芳篱占一涯。自耘三径草，不断四时花。柳絮风中雪，芙蓉水上霞。银潢何处是，不拟问仙槎。为爱山园好，年年草色新。醉眠攲柳幄，吟坐俯苔茵。栗里风烟古，樊川花木春。谁云无伴侣，对影共三人。为爱山园好，都无尘世喧。穗禾临芰沼，绳草对苔垣。去就随佳酝，穷通付寓言。还同李长吉，来过有高轩。为爱山园好，萧斋竹径通。疏帘捲雌霓，曲槛倚雄风。爱酒杜陵老，煎茶桑苧翁。菟裘真得计，踪迹免飘蓬。为爱山园好，投閒日日来。花时长夜饮，雪后煖寒杯。一径松篁影，满畦桑柘栽。未能湖海去，幽兴亦悠哉。为爱山园好，林塘十亩宽。露深花脸湿，春浅柳眉攒。只拟希高隐，那能缚小官。寿山谁问讯，太白正虬蟠。为爱山园好，红尘半点无。自应成小隐，谁复叹将芜。香秫五十亩，黄柑二百株。何必随俯仰，归去亦良图。
次韵外舅黄虞卿为爱山园好八首·其一
作者：喻良能
朝代：宋

为爱山园好，芒鞋步步高。绿针挦露韭，碧箸剪春蒿。但得林泉趣，谁能州县劳。何惭王孝伯，痛饮读离骚。
次韵外舅黄虞卿为爱山园好八首·其一
作者：喻良能
朝代：宋

为爱山园好，芒鞵步步高。
绿针挦露韭，碧箸翦春蒿。
但得林泉趣，谁能州县劳。
何惭王孝伯，痛饮读离骚。
次韵外舅黄虞卿为爱山园好八首·其七
作者：喻良能
朝代：宋

为爱山园好，林塘十亩宽。露深花脸湿，春浅柳眉攒。只拟希高隐，那能缚小官。寿山谁问讯，太白正虬蟠。
次韵外舅黄虞卿为爱山园好八首·其七
作者：喻良能
朝代：宋

为爱山园好，林塘十亩宽。
露深花脸湿，春浅柳眉攒。
只拟希高隠，那能缚小官。
寿山谁问讯，太白正虬蟠。
次韵外舅黄虞卿为爱山园好八首·其三
作者：喻良能
朝代：宋

为爱山园好，年年草色新。醉眠攲柳幄，吟坐俯苔茵。栗里风烟古，樊川花木春。谁云无伴侣，对影共三人。
次韵外舅黄虞卿为爱山园好八首·其三
作者：喻良能
朝代：宋

为爱山园好，年年草色新。
醉眠欹柳幄，吟坐俯苔茵。
栗里风烟古，樊川花木春。
谁云无伴侣，对影共三人。
次韵外舅黄虞卿为爱山园好八首·其二
作者：喻良能
朝代：宋
体裁：古风

为爱山园好，芳篱占一涯。自耘三径草，不断四时花。柳絮风中雪，芙蓉水上霞。银潢何处是，不拟问仙槎。
次韵外舅黄虞卿为爱山园好八首·其五
作者：喻良能
朝代：宋

为爱山园好，萧斋竹径通。疏帘捲雌霓，曲槛倚雄风。爱酒杜陵老，煎茶桑苧翁。菟裘真得计，踪迹免飘蓬。
次韵外舅黄虞卿为爱山园好八首·其五
作者：喻良能
朝代：宋

为爱山园好，萧斋竹径通。
踈帘捲雌霓，曲槛倚雄风。
爱酒杜陵老，煎茶桑苎翁。
菟裘真得计，踪迹免飘蓬。
次韵外舅黄虞卿为爱山园好八首·其八
作者：喻良能
朝代：宋

为爱山园好，红尘半点无。自应成小隐，谁复叹将芜。香秫五十亩，黄柑二百株。何必随俯仰，归去亦良图。
次韵外舅黄虞卿为爱山园好八首·其八
作者：喻良能
朝代：宋

为爱山园好，红尘半点无。
自应成小隠，谁復嘆将芜。
香秫五十亩，黄柑二百株。
何必随俯仰，归去亦良图。
次韵外舅黄虞卿为爱山园好八首·其六
作者：喻良能
朝代：宋

为爱山园好，投閒日日来。
花时长夜饮，雪后暖寒杯。
一径松篁影，满畦桑柘栽。
未能湖海去，幽兴亦悠哉。
次韵外舅黄虞卿为爱山园好八首·其六
作者：喻良能
朝代：宋

为爱山园好，投閒日日来。花时长夜饮，雪后煖寒杯。一径松篁影，满畦桑柘栽。未能湖海去，幽兴亦悠哉。
次韵外舅黄虞卿为爱山园好八首·其四
作者：喻良能
朝代：宋

为爱山园好，都无尘世喧。穗禾临芰沼，绳草对苔垣。去就随佳酝，穷通付寓言。还同李长吉，来过有高轩。
次韵外舅黄虞卿为爱山园好八首·其四
作者：喻良能
朝代：宋

为爱山园好，都无尘世喧。
穗禾临芰沼，绳草对苔垣。
去就随佳醖，穷通付寓言。
还同李长吉，来过有高轩。
次韵奉酬刑部王嘉叟侍郎书戏綵集后
作者：喻良能
朝代：宋

制作参易经，不用草玄准。眼空天壤间，谁得并捷敏。鸿文翻水就，未省苦吟吻。齐梁逮陈隋，众作付一哂。南国容本冶，西子发更鬒。混然真天成，宁复分域畛。飞上青云端，秋空击鹰隼。岂唯持荷橐，已复班玉笋。虽未究所长，要亦摅素蕴。大手秉纶綍，至音发簴簨。嗟予堕诗穷，政坐无铅粉。数奇祇自怜，多忤谁汲引。有赋难逐贫，无诗不招隐。明公独深怜，不嫌边幅窘。谓虽敝帚如，或可充贡箘。恃此以无恐，枚皋穷久忍。傥复念菅蒯，庶免辱荆槿。
次韵奉酬刑部王嘉叟侍郎书戏綵集后
作者：喻良能
朝代：宋

制作参易经，不用草玄准。
眼空天壤间，谁得并捷敏。
鸿文翻水就，未省苦吟吻。
齐梁逮陈隋，众作付一哂。
南国容本冶，西子髮更鬒。
混然真天成，宁復分域畛。
飞上青云端，秋空击鹰隼。
岂唯持荷橐，已復班玉笋。
虽未究所长，要亦摅素藴。
大手秉纶綍，至音发簴簨。
嗟予堕诗穷，政坐无铅粉。
数奇祇自怜，多忤谁汲引。
有赋难逐贫，无诗不招隠。
明公独深怜，不嫌边幅窘。
谓虽敝帚如，或可充贡箘。
恃此以无恐，枚皋穷久忍。
傥復念菅蒯，庶免辱荆槿。
次韵奉酬参议林郎中见贻之作
作者：喻良能
朝代：宋

紫宸畴昔幸同朝，去国俄惊数舍遥。轻细难沾时服赐，氤氲正想御香飘。年加赖有斑衣戏，心静真同桂隐招。龙瑞此时探禹穴，天津何日渡京桥。
次韵奉酬参议林郎中见贻之作
作者：喻良能
朝代：宋

紫宸畴昔幸同朝，去国俄惊数舍遥。
轻细难沾时服赐，氤氲正想御香飘。
年加頼有斑衣戏，心静真同桂隠招。
龙瑞此时探禹穴，天津何日渡京桥。
次韵奉酬林明府咏梅
作者：喻良能
朝代：宋

政足廉平诗更佳，铁肠还解赋梅花。
律传和靖未多叶，名接水曹今几家。
丹粉讵须烦巧妙，清新止为写横斜。
拟携卷轴江东去，乞与诗仙作意夸。
次韵奉酬林明府咏梅
作者：喻良能
朝代：宋

政足廉平诗更佳，铁肠还解赋梅花。律传和靖未多叶，名接水曹今几家。丹粉讵须烦巧妙，清新止为写横斜。拟携卷轴江东去，乞与诗仙作意誇。
次韵奉酬王给事见贻之什
作者：喻良能
朝代：宋

谁知州宅似精庐，山绕檐楹水绕除。
堂静惠风长细细，楼高烟雨又疎疎。
贫如坡老工餐菊，性似边韶懒读书。
頼有嵩山王给事，作诗贻赠问何如。
次韵奉酬王给事见贻之什
作者：喻良能
朝代：宋

谁知州宅似精庐，山绕檐楹水绕除。堂静惠风长细细，楼高烟雨又疏疏。贫如坡老工餐菊，性似边韶懒读书。赖有嵩山王给事，作诗贻赠问何如。
次韵奉酬茂恭送茉莉重台白莲
作者：喻良能
朝代：宋

异暑歊然金欲流，缟裙练帨两宜秋。
笑他山谷夸黄钿，欲学令狐赋白楼。
粉笔有心争试巧，红粧无面可障羞。
明来自足映茆屋，况有诗轻万户侯。
次韵奉酬茂恭送茉莉重台白莲
作者：喻良能
朝代：宋

异暑歊然金欲流，缟裙练帨两宜秋。笑他山谷誇黄钿，欲学令狐赋白楼。粉笔有心争试巧，红妆无面可障羞。明来自足映茆屋，况有诗轻万户侯。
次韵奉酬茂恭送茉莉重臺白蓮
作者：喻良能
朝代：宋

異暑歊然金欲流，縞裙練帨兩宜秋。
笑他山谷誇黄鈿，欲學令狐賦白樓。
粉筆有心爭試巧，紅粧無面可障羞。
明來自足映茆屋，况有詩輕萬戶侯。
次韵奉酬赵景明法曹见赠
作者：喻良能
朝代：宋
体裁：古风

宗英贺白俦，肯从野人游。相见各失喜，胡为俱皇州。孤灯照清谈，新诗澹牢愁。明日却分袂，独往涛江头。
次韵奉酬黄泰之状元见寄
作者：喻良能
朝代：宋
体裁：七言律诗

千佛经中第一人，明光前殿奏雄文。论心讵止称三益，识面端能胜百闻。畴昔清谈如扣玉，只今佳句欲凌云。高情已出苏州右，未用清香扫地焚。
次韵季直小疾初愈见寄
作者：喻良能
朝代：宋

暌违才一日，怀想似三秋。忽得五字句，真成百不忧。荷花要同赋，竹径拟清游。明夜月华满，杖藜能过不。
次韵季直小疾初愈见寄
作者：喻良能
朝代：宋

暌违纔一日，怀想似三秋。
忽得五字句，真成百不忧。
荷花要同赋，竹径拟清游。
明夜月华满，杖藜能过不。
次韵季直弟春日雪
作者：喻良能
朝代：宋

休惊双鬓二毛加，且喜东君发物华。未向林梢开嫩叶，先于檐际舞飞花。鼠须正好书春帖，蟹眼偏宜试露芽。便欲扁舟访安道，不堪山驿水程赊。
次韵季直弟春日雪
作者：喻良能
朝代：宋

休惊双鬓二毛加，且喜东君发物华。
未向林梢开嫩叶，先于檐际舞飞花。
鼠鬚正好书春帖，蟹眼偏宜试露芽。
便欲扁舟访安道，不堪山驿水程赊。
次韵季野弟蜡梅
作者：喻良能
朝代：宋

媚色全胜柳，孤标半似梅。蕊寒金粉腻，香重麝脐开。徐笔那能画，并刀未易裁。扶头中酒味，安得一枝来。
次韵季野弟蜡梅
作者：喻良能
朝代：宋

媚色全胜柳，孤标半似梅。
蘂寒金粉腻，香重麝脐开。
徐笔那能画，并刀未易裁。
扶头中酒味，安得一枝来。
次韵宇文舍人见贻之作
作者：喻良能
朝代：宋
体裁：七言律诗

不见褚公今二年，重来青眼尚依然。偃松篇美天犹和，正殿班清人孰先。今日赤墀烦暂立，他年黄阁径须迁。白头宾客无聊甚，只待吹嘘送上天。
次韵宋嗣宗梅花
作者：喻良能
朝代：宋

野外江头一树垂，正当霜后腊前时。清如弘景松临阁，韵似渊明菊映篱。铁石广平曾作赋，风流水部亦哦诗。却愁折向妆台下，莫遣佳人取次知。洗尽红妆见玉颜，一年相别此时看。房陵粉水休争白，姑射冰肌巧耐寒。自爱一枝横竹外，未须千树绕江干。东风也是相欺得，已作和羹一点酸。
次韵宋嗣宗梅花·其一
作者：喻良能
朝代：宋

野外江头一树垂，正当霜后腊前时。清如弘景松临阁，韵似渊明菊映篱。铁石广平曾作赋，风流水部亦哦诗。却愁折向妆台下，莫遣佳人取次知。
次韵宋嗣宗梅花·其一
作者：喻良能
朝代：宋

野外江头一树垂，正当霜后腊前时。
清如弘景松临阁，韵似渊明菊映篱。
铁石广平曾作赋，风流水部亦哦诗。
却愁折向粧台下，莫遣佳人取次知。
次韵宋嗣宗梅花·其二
作者：喻良能
朝代：宋

洗尽红妆见玉颜，一年相别此时看。房陵粉水休争白，姑射冰肌巧耐寒。自爱一枝横竹外，未须千树绕江干。东风也是相欺得，已作和羹一点酸。
次韵宋嗣宗梅花·其二
作者：喻良能
朝代：宋

洗尽红粧见玉颜，一年相别此时看。
房陵粉水休争白，姑射冰肌巧耐寒。
自爱一枝横竹外，未须千树绕江干。
东风也是相欺得，已作和羹一点酸。
次韵宗郎中师仁见示古风
作者：喻良能
朝代：宋

平生癖于诗，业债余清浄。
但已心孔开，敢夸笔锋劲。
疾书或欹斜，所向必雅正。
顾惭非晋人，出语那韵胜。
亦好三亩园，松竹互掩映。
门阑虽间启，俗客未省迎。
岂唯惬幽情，颇復动诗兴。
朅来古泮宫，未谙麋鹿性。
何处更有诗，抗走足不定。
宗英出大篇，重此绿绮赠。
未应费推敲，讵止工竞病。
此作不为妙，妙处知难更。
吟坛将风雅，琐尾宜退听。
贺白真雁行，离骚可奴命。
熟復句中眼，如对麈尾柄。
迷途获指南，从此识畦径。
自应形赞叹，谁復献嘲评。
佳处未易知，当有识者证。
次韵宗郎中师仁见示古风
作者：喻良能
朝代：宋

平生癖于诗，业债馀清净。但已心孔开，敢誇笔锋劲。疾书或攲斜，所向必雅正。顾惭非晋人，出语那韵胜。亦好三亩园，松竹互掩映。门阑虽间启，俗客未省迎。岂唯惬幽情，颇复动诗兴。朅来古泮宫，未谙麋鹿性。何处更有诗，抗走足不定。宗英出大篇，重此绿绮赠。未应费推敲，讵止工竞病。此作不为妙，妙处知难更。吟坛将风雅，琐尾宜退听。贺白真雁行，离骚可奴命。熟复句中眼，如对麈尾柄。迷途获指南，从此识畦径。自应形赞叹，谁复献嘲评。佳处未易知，当有识者證。
次韵巩宪见示桐柏瀑布之作
作者：喻良能
朝代：宋

昔闻孙兴公，尝赋飞流水。至今福庭地，犹属羽人里。瀑泉天半来，界道见清泚。迢迢白虹贯，隐隐玉龙起。宇宙虽云宽，壮观知能几。谷帘信有之，界图宁辨此。清秋饶爽气，朱夏绝埃滓。何当振金策，逍遥山之趾。眺览既惬适，啸歌何穷已。青鞋未成往，抚己空自鄙。
次韵巩宪见示桐柏瀑布之作
作者：喻良能
朝代：宋

昔闻孙兴公，尝赋飞流水。
至今福庭地，犹属羽人里。
瀑泉天半来，界道见清泚。
迢迢白虹贯，隠隠玉龙起。
宇宙虽云宽，壮观知能几。
谷帘信有之，界图宁辨此。
清秋饶爽气，朱夏绝埃滓。
何当振金策，逍遥山之趾。
眺览既惬适，啸歌何穷已。
青鞋未成往，抚己空自鄙。
次韵张持荷桂花
作者：喻良能
朝代：宋
体裁：七言律诗

别驾风流继竹林，名园幽榭水云深。匀铺叶底森森碧，细糁枝头粟粟金。酒酌香浮杯面蚁，诗成霜洒月中砧。清芬冉冉仍多韵，不比晴窗一穗沉。
次韵戏綵老人重阳怀故园作
作者：喻良能
朝代：宋
体裁：七言律诗

潇洒秋容雨后天，丹青端似倩龙眠。故园绿竹应今日，异县黄花又一年。微禄祇堪供菽水，菲材安敢拟渊骞。日来王事欣多暇，聊向樽前一粲然。
次韵提举王正言寒食游茶焙
作者：喻良能
朝代：宋

摘山胜煮海，财货所源流。建焙甲天下，赋入十倍收。国计颇赖之，贡输何时休。择人为提领，得贤从宛丘。文章脱吏腕，风味登瀛洲。佐职亦已久，再见春草抽。郊原富枪旗，岁事日以修。抚民端若子，疾恶信如雠。驱车向凤山，父老观道周。青春行画图，佳处时一留。风前耳潺湲，雨后目纤柔。酒酣已胜赏，珠唾挥钓钩。咨予素么么，受恩犹未酬。铭心虽甚坚，抚己徒怀羞。平生困坎壈，暮年尚依刘。投公一纸书，远寄粤王州。书传得妙帖，想像寒食游。终防好事人，豪夺或巧偷。
次韵提举王正言寒食游茶焙
作者：喻良能
朝代：宋

摘山胜煮海，财货所源流。
建焙甲天下，赋入十倍收。
国计颇頼之，贡输何时休。
择人为提领，得贤从宛丘。
文章脱吏腕，风味登瀛洲。
佐职亦已久，再见春草抽。
郊原富枪旗，岁事日以修。
抚民端若子，疾恶信如讐。
驱车向凤山，父老观道周。
青春行画图，佳处时一留。
风前耳潺湲，雨后目纤柔。
酒酣已胜赏，珠唾挥钓鈎。
咨予素么么，受恩犹未酬。
铭心虽甚坚，抚己徒怀羞。
平生困坎壈，暮年尚依刘。
投公一纸书，远寄粤王州。
书传得妙帖，想像寒食游。
终防好事人，豪夺或巧偷。
次韵木蕴之状元义乌道中一首
作者：喻良能
朝代：宋

奔走尘埃老未休，每思上下两岩稠。关心簿领三书考，回首家山两换秋。支腹自怜鹪鼹小，江湖谁计雁凫留。又遮西日长安去，惭愧平生马少游。
次韵木蕴之状元见寄之作
作者：喻良能
朝代：宋

水绕星山木绕庐，江城孤绝政愁予。鸟言为吏居篁竹，乌鬼得鱼欢里闾。照眼梅花寒皎皎，关心烟雨晚疏疏。真山多谢遥相忆，长句新诗细字书。
次韵木藴之状元义乌道中一首
作者：喻良能
朝代：宋

奔走尘埃老未休，每思上下两岩稠。
关心簿领三书考，回首家山两换秋。
搘腹自怜鹪鼹小，江湖谁计鴈鳬留。
又遮西日长安去，惭媿平生马少游。
次韵木藴之状元见寄之作
作者：喻良能
朝代：宋

水遶星山木遶庐，江城孤绝政愁予。
鸟言为吏居篁竹，乌鬼得鱼欢里闾。
照眼梅花寒皎皎，关心烟雨晚疎疎。
真山多谢遥相忆，长句新诗细字书。
次韵朱昂仲见寄一绝
作者：喻良能
朝代：宋

使君诗酒日娱嬉，燕寝新来一段奇。
政是梦熊佳节裏，释迦抱送宁馨儿。
次韵朱昂仲见寄一绝
作者：喻良能
朝代：宋

使君诗酒日娱嬉，燕寝新来一段奇。政是梦熊佳节里，释迦抱送宁馨儿。
次韵李同年诚之见贻之什
作者：喻良能
朝代：宋

兄弟同登年亦同，羡君墨妙更文工。我惭潦倒头仍白，拟学韩豪一送穷。笔端洒落谪仙人，况复曾同桂苑春。一笑相逢端莫逆，门前洲渚正横陈。
次韵李同年诚之见贻之什·其一
作者：喻良能
朝代：宋
体裁：七言绝句

兄弟同登年亦同，羡君墨妙更文工。我惭潦倒头仍白，拟学韩豪一送穷。
次韵李同年诚之见贻之什·其二
作者：喻良能
朝代：宋

笔端洒落谪仙人，况复曾同桂苑春。一笑相逢端莫逆，门前洲渚正横陈。
次韵李同年诚之见贻之什·其二
作者：喻良能
朝代：宋

笔端洒落谪仙人，况復曾同桂苑春。
一笑相逢端莫逆，门前洲渚正横陈。
次韵李大着春日杂诗十首·其一
作者：喻良能
朝代：宋

春晚饶芳景，官閒得细看。
隔窗黄鸟并，开卷壁鱼干。
过雨苍苔湿，迎风翠竹寒。
髮华搔更短，斗酒自相宽。
次韵李大着春日杂诗十首·其七
作者：喻良能
朝代：宋

帝里春仍好，风和昼漏迟。
但怀三釜乐，遑恤北山移。
老大谙斑戏，空疎媿色丝。
平生杜陵老，耿耿寸心知。
次韵李大着春日杂诗十首·其九
作者：喻良能
朝代：宋

素髮已垂领，故园犹未归。
鸟声思磴道，柳色忆荆扉。
嫩绿枝边暗，残红叶底稀。
几多新乳燕，一一出巢飞。
次韵李大着春日杂诗十首·其五
作者：喻良能
朝代：宋

花日浅明牖，竹风低度墙。
举头空弱絮，转盼堕危芳。
兴遣凭毛颖，愁消頼羽觞。
阴阴繁夏木，故里耿难忘。
次韵李大着春日杂诗十首·其八
作者：喻良能
朝代：宋

屯云初解驳，晓日有晶辉。
城郭红尘软，江湖春水肥。
小舟浮绿凈，芳径步熹微。
起我故山思，多惭未拂衣。
次韵李大着春日杂诗十首·其四
作者：喻良能
朝代：宋

偏亲须寸禄，匠院敢辞留。
颇媿花经眼，还应草唤愁。
身唯亲布被，交已绝牙筹。
诗兴抽毫足，无劳入海求。
次韵李大著春日杂诗十首
作者：喻良能
朝代：宋

春晚饶芳景，官閒得细看。隔窗黄鸟并，开卷壁鱼乾。过雨苍苔湿，迎风翠竹寒。发华搔更短，斗酒自相宽。漫仕叹迟暮，卜居城北偏。已教山白石，祇欠沼清泉。帘透一檐月，窗横数尺天。杂花还映竹，故故自芳妍。贱子知何幸，莱衣老更斑。白头居杜曲，清梦到香山。琢句愁雕肾，衔杯喜渥颜。此身惭暮翼，飞倦未知还。偏亲须寸禄，匠院敢辞留。颇愧花经眼，还应草唤愁。身唯亲布被，交已绝牙筹。诗兴抽毫足，无劳入海求。花日浅明牖，竹风低度墙。举头空弱絮，转盼堕危芳。兴遣凭毛颖，愁消赖羽觞。阴阴繁夏木，故里耿难忘。借居仍种菊，往往似天随。日味三春酒，灯明午夜棋。閒临永和帖，细诵建安诗。潦倒同中散，欢欣似启期。帝里春仍好，风和昼漏迟。但怀三釜乐，遑恤北山移。老大谙斑戏，空疏愧色丝。平生杜陵老，耿耿寸心知。屯云初解驳，晓日有晶辉。城郭红尘软，江湖春水肥。小舟浮绿净，芳径步熹微。起我故山思，多惭未拂衣。素发已垂领，故园犹未归。鸟声思磴道，柳色忆荆扉。嫩绿枝边暗，残红叶底稀。几多新乳燕，一一出巢飞。二载违枌社，全家客帝都。浊醪充上顿，清俸付中厨。亲老唯须养，皇恩讵敢孤。逍遥处山泽，未忍学仙臞。
次韵李大著春日杂诗十首·其一
作者：喻良能
朝代：宋

春晚饶芳景，官閒得细看。隔窗黄鸟并，开卷壁鱼乾。过雨苍苔湿，迎风翠竹寒。发华搔更短，斗酒自相宽。
次韵李大著春日杂诗十首·其七
作者：喻良能
朝代：宋

帝里春仍好，风和昼漏迟。但怀三釜乐，遑恤北山移。老大谙斑戏，空疏愧色丝。平生杜陵老，耿耿寸心知。
次韵李大著春日杂诗十首·其三
作者：喻良能
朝代：宋
体裁：五言律诗

贱子知何幸，莱衣老更斑。白头居杜曲，清梦到香山。琢句愁雕肾，衔杯喜渥颜。此身惭暮翼，飞倦未知还。
次韵李大著春日杂诗十首·其九
作者：喻良能
朝代：宋

素发已垂领，故园犹未归。鸟声思磴道，柳色忆荆扉。嫩绿枝边暗，残红叶底稀。几多新乳燕，一一出巢飞。
次韵李大著春日杂诗十首·其二
作者：喻良能
朝代：宋
体裁：五言律诗

漫仕叹迟暮，卜居城北偏。已教山白石，祇欠沼清泉。帘透一檐月，窗横数尺天。杂花还映竹，故故自芳妍。
次韵李大著春日杂诗十首·其五
作者：喻良能
朝代：宋

花日浅明牖，竹风低度墙。举头空弱絮，转盼堕危芳。兴遣凭毛颖，愁消赖羽觞。阴阴繁夏木，故里耿难忘。
次韵李大著春日杂诗十首·其八
作者：喻良能
朝代：宋

屯云初解驳，晓日有晶辉。城郭红尘软，江湖春水肥。小舟浮绿净，芳径步熹微。起我故山思，多惭未拂衣。
次韵李大著春日杂诗十首·其六
作者：喻良能
朝代：宋
体裁：五言律诗

借居仍种菊，往往似天随。日味三春酒，灯明午夜棋。閒临永和帖，细诵建安诗。潦倒同中散，欢欣似启期。
次韵李大著春日杂诗十首·其十
作者：喻良能
朝代：宋
体裁：五言律诗

二载违枌社，全家客帝都。浊醪充上顿，清俸付中厨。亲老唯须养，皇恩讵敢孤。逍遥处山泽，未忍学仙臞。
次韵李大著春日杂诗十首·其四
作者：喻良能
朝代：宋

偏亲须寸禄，匠院敢辞留。颇愧花经眼，还应草唤愁。身唯亲布被，交已绝牙筹。诗兴抽毫足，无劳入海求。
次韵杨廷秀浣花图歌
作者：喻良能
朝代：宋
体裁：古风

诗翁衔袖出清诗，醉墨淋漓惊乍写。明珠炯炯照户牖，恍疑骊龙睡遗者。弥明高唱诗云云，此翁一扫如飞蚊。诗狂克念酒作圣，樽前笑杀刘师命。李白张旭称世贤，姓名优入少陵编。平生我亦忝词客，自得此诗轻尺璧，他年别去长相忆。
次韵杨廷秀郎中游西湖十绝
作者：喻良能
朝代：宋

湖波万顷泻镕银，妙句谁能敌李绅。桡影缓随红蓼岸，荷香细著白纶巾。萧萧竹径细通幽，小刹明窗瀹茗瓯。夏木阴阴可人处，黄鹂飞上碧枝头。裴园亭榭水之滨，草树云烟满目横。尽日对山仍把酒，兹游绝胜若耶行。与世从来最阔疏，年来况复味潜虚。漆园不嗜濠梁乐，人自人兮鱼自鱼。忆昔孤山和靖家，光风霁月总输他。几多水草连烟草，无限蘋花杂藕花。谁云骑马似乘船，摇曳中流即水仙。香绣几屏波底影，烟绡千幅望中天。湖堤楼阁剧蜂房，楼上争看湖上航。万柄芙蓉清冉冉，临风新折麝脐香。一时谈笑总名流，十里西湖恣意游。熟醉侧身窥翡翠，狂歌左手把蝤蛑。袢暑浑如深甑炊，凉飔一饷最先知。凭谁为觅丹青手，画我谈诗剥芡时。湖边幽胜满青莲，到处时时泊画船。竟日涟漪吟不足，欲归重看水中天。
次韵杨廷秀郎中游西湖十绝·其一
作者：喻良能
朝代：宋

湖波万顷泻镕银，妙句谁能敌李绅。
桡影缓随红蓼岸，荷香细着白纶巾。
次韵杨廷秀郎中游西湖十绝·其一
作者：喻良能
朝代：宋

湖波万顷泻镕银，妙句谁能敌李绅。桡影缓随红蓼岸，荷香细著白纶巾。
次韵杨廷秀郎中游西湖十绝·其七
作者：喻良能
朝代：宋
体裁：七言绝句

湖堤楼阁剧蜂房，楼上争看湖上航。万柄芙蓉清冉冉，临风新折麝脐香。
次韵杨廷秀郎中游西湖十绝·其三
作者：喻良能
朝代：宋
体裁：七言绝句

裴园亭榭水之滨，草树云烟满目横。尽日对山仍把酒，兹游绝胜若耶行。
次韵杨廷秀郎中游西湖十绝·其九
作者：喻良能
朝代：宋
体裁：七言绝句

袢暑浑如深甑炊，凉飔一饷最先知。凭谁为觅丹青手，画我谈诗剥芡时。
次韵杨廷秀郎中游西湖十绝·其二
作者：喻良能
朝代：宋

萧萧竹径细通幽，小刹明窗瀹茗瓯。夏木阴阴可人处，黄鹂飞上碧枝头。
次韵杨廷秀郎中游西湖十绝·其二
作者：喻良能
朝代：宋

萧萧竹径细通幽，小剎明窗瀹茗瓯。
夏木阴阴可人处，黄鹂飞上碧枝头。
次韵杨廷秀郎中游西湖十绝·其五
作者：喻良能
朝代：宋

忆昔孤山和靖家，光风霁月总输他。
几多水草连烟草，无限苹花杂藕花。
次韵杨廷秀郎中游西湖十绝·其五
作者：喻良能
朝代：宋

忆昔孤山和靖家，光风霁月总输他。几多水草连烟草，无限蘋花杂藕花。
次韵杨廷秀郎中游西湖十绝·其八
作者：喻良能
朝代：宋
体裁：七言绝句

一时谈笑总名流，十里西湖恣意游。熟醉侧身窥翡翠，狂歌左手把蝤蛑。
次韵杨廷秀郎中游西湖十绝·其六
作者：喻良能
朝代：宋
体裁：七言绝句

谁云骑马似乘船，摇曳中流即水仙。香绣几屏波底影，烟绡千幅望中天。
次韵杨廷秀郎中游西湖十绝·其十
作者：喻良能
朝代：宋
体裁：七言绝句

湖边幽胜满青莲，到处时时泊画船。竟日涟漪吟不足，欲归重看水中天。
次韵杨廷秀郎中游西湖十绝·其四
作者：喻良能
朝代：宋

与世从来最阔疎，年来况復味潜虚。
漆园不嗜濠梁乐，人自人兮鱼自鱼。
次韵杨廷秀郎中游西湖十绝·其四
作者：喻良能
朝代：宋

与世从来最阔疏，年来况复味潜虚。漆园不嗜濠梁乐，人自人兮鱼自鱼。
次韵林参议七月七日见示新作
作者：喻良能
朝代：宋

晓雨初过溽暑收，微云澹月作新秋。清风政对三休阁，绝景还思八咏楼。缑岭当年乘白鹤，银河此夕渡痴牛。寿觞一举烘堂乐，净洗胸中万斛愁。
次韵林参议七月七日见示新作
作者：喻良能
朝代：宋

晓雨初过溽暑收，微云澹月作新秋。
清风政对三休阁，绝景还思八咏楼。
缑岭当年乘白鹤，银河此夕渡痴牛。
寿觞一举烘堂乐，凈洗胸中万斛愁。
次韵林参议小雪快晴
作者：喻良能
朝代：宋

着地晶莹月在沙，忍寒聊作短歌夸。
暖肌未办裁驼褐，露趾唯应有革鞾。
细点竹梢添爽洒，偶经梅蘂映横斜。
何当既积还消后，剩取清泠试叶嘉。
次韵林参议小雪快晴
作者：喻良能
朝代：宋

著地晶瑩月在沙，忍寒聊作短歌誇。煖肌未办裁驼褐，露趾唯应有革靴。细点竹梢添爽洒，偶经梅蕊映横斜。何当既积还消后，剩取清泠试叶嘉。
次韵林参议小雪快晴
作者：喻良能
朝代：宋
体裁：七言律诗

著地晶莹月在沙，忍寒聊作短歌誇。煖肌未办裁驼褐，露趾唯应有革靴。细点竹梢添爽洒，偶经梅蕊映横斜。何当既积还消后，剩取清泠试叶嘉。
次韵林参议致甫以诗见索近作
作者：喻良能
朝代：宋

朝行款接已弥年，会府重逢意豁然。好酒未容千日醉，恶诗不必万人传。
次韵林参议致甫以诗见索近作
作者：喻良能
朝代：宋

朝行款接已弥年，会府重逢意豁然。
好酒未容千日醉，恶诗不必万人傅。
次韵林明府何主簿唱酬之什
作者：喻良能
朝代：宋

向来十载愿识韩，一日下车许追攀。
美句已出黄初右，清谈尚余正始间。
烦公笔底澜翻水，洗我胸中磊磈山。
更挽何郎入诗社，三人俱有綵衣斑。
次韵林明府何主簿唱酬之什
作者：喻良能
朝代：宋

向来十载愿识韩，一日下车许追攀。美句已出黄初右，清谈尚馀正始间。烦公笔底澜翻水，洗我胸中磊磈山。更挽何郎入诗社，三人俱有綵衣斑。
次韵林致甫参议西园宴集
作者：喻良能
朝代：宋
体裁：七言律诗

西园潇洒似蓬丘，容我追随飞盖游。一一娉婷供笑语，双双鸂鶒对沈浮。嵁岩窈窕如天造，洞壑清泠与目谋。欲识清欢兼卜夜，东山月色足淹留。
次韵梅花绝句
作者：喻良能
朝代：宋
体裁：七言绝句

玉裙练帨清无尘，一笑唤回幽谷春。天寒日暮故相恼，不怕近前丞相嗔。
次韵槐卿舅诗寄石榴
作者：喻良能
朝代：宋
体裁：七言绝句

细高风物总幽奇，朱实离离瘦玉枝。居士既为东道主，文人休勒北山移。
次韵王侍御夜宿高牙
作者：喻良能
朝代：宋
体裁：五言律诗

相别三时久，相望万里赊。携书期过雁，徙倚至昏鸦。风雨番君国，云烟夔子家。何时趣归觐，重许拜高牙。
次韵王侍御题诗史堂
作者：喻良能
朝代：宋

欲识当年泣鬼神，诗皆绢妇与虀辛。
洗空千古无凡马，称到于今有几人。
肯与齐梁充后乘，只应苏李是前身。
丰碑更着最佳处，传示宜过一万春。
次韵王侍御题诗史堂
作者：喻良能
朝代：宋

欲识当年泣鬼神，诗皆绢妇与齑辛。洗空千古无凡马，称到于今有几人。肯与齐梁充后乘，只应苏李是前身。丰碑更著最佳处，传示宜过一万春。
次韵王侍郎寄题亦好园
作者：喻良能
朝代：宋
体裁：古风

磬湖鸥鹭自相亲，湖边山园步步新。鱼鸟细看自足乐，芋栗可收犹未贫。我觉有园贫亦好，人笑此园何太小。他年便拟当菟裘，不羡莼鲈归计早。
次韵王宫教见贻之什
作者：喻良能
朝代：宋

家住涛江东复东，渺然云浪接晴空。半生仕路崎岖里，十亩家山杳霭中。来往未成三径乐，笑谈还喜一樽同。强将俚语赓妍倡，曹郐端惭齿卫风。
次韵王宫教见贻之什
作者：喻良能
朝代：宋

家住涛江东復东，渺然云浪接晴空。
半生仕路崎岖裏，十亩家山杳霭中。
来往未成三径乐，笑谈还喜一樽同。
强将俚语赓妍倡，曹郐端惭齿卫风。
次韵王待制刘侍郎倡和
作者：喻良能
朝代：宋

衮衣犹未趣东归，吴会先传蜀道诗。
急峡高江追子美，清风明月笑严维。
花围白帝行春日，香蔼黄堂坐啸时。
顾我迂疎堪底用，强颜薪粟效支离。
次韵王待制刘侍郎倡和
作者：喻良能
朝代：宋

衮衣犹未趣东归，吴会先传蜀道诗。急峡高江追子美，清风明月笑严维。花围白帝行春日，香蔼黄堂坐啸时。顾我迂疏堪底用，强颜薪粟效支离。
次韵王待制初见虎牙铜柱诗
作者：喻良能
朝代：宋
体裁：七言绝句

千骑远征夔子国，百篇还赋杜陵诗。虎牙突兀撑空出，恰似云开衡岳时。
次韵王待制游东坡留题十一绝
作者：喻良能
朝代：宋

吞舟尺泽岂能容，此地谁知著卧龙。当日春风生笔底，至今山色十分浓。当年随意乐江天，句句新诗尽可传。事业文章两俱美，先生兼比二公贤。五年同社乐田神，一扇西风障庾尘。文采风流千古事，野人恨不识天人。赤壁奴台视白楼，五言端的胜苏州。政缘不得文章力，故许江山作意游。何处重寻饭颗诗，先生诗语总英奇。细吟出月穿天句，想见挥毫落纸时。对泣何曾学楚囚，扁舟时作大江游。眼看西蜀三千里，身在淮南第几州。前代乐天今复见，后身元亮更何疑。百年人物有谁在，千古声名无尽时。笔下无非幼妇辞，胸中端拟效安期。我生只许拜遗像，不见先生无恙时。先生仙去几经年，赤壁依然浪接天。去棹来舟相指示，曾游元祐玉堂贤。雪堂风物渺江村，行客悽迷欲断魂。不见当年谪仙面，空馀春柳典型存。腐儒诗胆大于身，所恨陈言老未新。何日小舟江上去，一杯聊酹笔端神。
次韵王待制游东坡留题十一绝·其一
作者：喻良能
朝代：宋

吞舟尺泽岂能容，此地谁知着卧龙。
当日春风生笔底，至今山色十分浓。
次韵王待制游东坡留题十一绝·其一
作者：喻良能
朝代：宋

吞舟尺泽岂能容，此地谁知著卧龙。当日春风生笔底，至今山色十分浓。
次韵王待制游东坡留题十一绝·其一〇
作者：喻良能
朝代：宋

雪堂风物渺江村，行客悽迷欲断魂。
不见当年谪仙面，空余春柳典型存。
次韵王待制游东坡留题十一绝·其七
作者：喻良能
朝代：宋

前代乐天今复见，后身元亮更何疑。百年人物有谁在，千古声名无尽时。
次韵王待制游东坡留题十一绝·其七
作者：喻良能
朝代：宋

前代乐天今復见，后身元亮更何疑。
百年人物有谁在，千古声名无尽时。
次韵王待制游东坡留题十一绝·其三
作者：喻良能
朝代：宋
体裁：七言绝句

五年同社乐田神，一扇西风障庾尘。文采风流千古事，野人恨不识天人。
次韵王待制游东坡留题十一绝·其九
作者：喻良能
朝代：宋

先生仙去几经年，赤壁依然浪接天。
去棹来舟相指示，曾游元佑玉堂贤。
次韵王待制游东坡留题十一绝·其九
作者：喻良能
朝代：宋

先生仙去几经年，赤壁依然浪接天。去棹来舟相指示，曾游元祐玉堂贤。
次韵王待制游东坡留题十一绝·其二
作者：喻良能
朝代：宋
体裁：七言绝句

当年随意乐江天，句句新诗尽可传。事业文章两俱美，先生兼比二公贤。
次韵王待制游东坡留题十一绝·其五
作者：喻良能
朝代：宋
体裁：七言绝句

何处重寻饭颗诗，先生诗语总英奇。细吟出月穿天句，想见挥毫落纸时。
次韵王待制游东坡留题十一绝·其八
作者：喻良能
朝代：宋
体裁：七言绝句

笔下无非幼妇辞，胸中端拟效安期。我生只许拜遗像，不见先生无恙时。
次韵王待制游东坡留题十一绝·其六
作者：喻良能
朝代：宋
体裁：七言绝句

对泣何曾学楚囚，扁舟时作大江游。眼看西蜀三千里，身在淮南第几州。
次韵王待制游东坡留题十一绝·其十
作者：喻良能
朝代：宋

雪堂风物渺江村，行客悽迷欲断魂。不见当年谪仙面，空馀春柳典型存。
次韵王待制游东坡留题十一绝·其十一
作者：喻良能
朝代：宋
体裁：七言绝句

腐儒诗胆大于身，所恨陈言老未新。何日小舟江上去，一杯聊酹笔端神。
次韵王待制游东坡留题十一绝·其四
作者：喻良能
朝代：宋
体裁：七言绝句

赤壁奴台视白楼，五言端的胜苏州。政缘不得文章力，故许江山作意游。
次韵王待制读东坡诗兼述韩欧之美一首
作者：喻良能
朝代：宋

文章端与时高下，列国有风周有雅。
建安气质混不伤，齐梁纷纷堪斗量。
先唐诗人子韩子，落笔洗空千古士。
篇章杼轴自己出，正派犹能传六一。
作诗余事真诗仙，骑麟被髮何翩然。
韵宽泛押入傍近，窄韵宜搜期押尽。
鈎章棘句未多郊，古讽新题宁数稹。
五季诗流喜穿凿，蝉噪蛙鸣嗟众作。
皇朝天人欧与苏，星凤初见人惊呼。
醉翁句法到胜处，纡余条畅今古无。
铺张扬厉词藻挟，雅称金泥兼玉检。
一篇妙绝庐山高，几首清新写鬰陶。
造化机缄富状彙，岂独文星南斗避。
如何妄评味短长，自古羣儿喜嘲议。
雪堂羁穷如牧之，得非天欲昌其诗。
平生古律三千首，无媿清风白雪词。
才如太白更无敌，文似子长兼爱奇。
江西宗派不足进，自郐以下曾无讥。
流传海内皆珠玉，到处逢人俱愿学。
不须酬唱说西昆，宋有欧苏唐有韩。
二文邈乎其杖几，一编且诵苏夫子。
次韵王待制读东坡诗兼述韩欧之美一首
作者：喻良能
朝代：宋

文章端与时高下，列国有风周有雅。建安气质混不伤，齐梁纷纷堪斗量。先唐诗人子韩子，落笔洗空千古士。篇章杼轴自己出，正派犹能传六一。作诗馀事真诗仙，骑麟被发何翩然。韵宽泛押入傍近，窄韵宜搜期押尽。钩章棘句未多郊，古讽新题宁数稹。五季诗流喜穿凿，蝉噪蛙鸣嗟众作。皇朝天人欧与苏，星凤初见人惊呼。醉翁句法到胜处，纡馀条畅今古无。铺张扬厉词藻挟，雅称金泥兼玉检。一篇妙绝庐山高，几首清新写郁陶。造化机缄富状汇，岂独文星南斗避。如何妄评味短长，自古群儿喜嘲议。雪堂羁穷如牧之，得非天欲昌其诗。平生古律三千首，无愧清风白雪词。才如太白更无敌，文似子长兼爱奇。江西宗派不足进，自郐以下曾无讥。流传海内皆珠玉，到处逢人俱愿学。不须酬唱说西昆，宋有欧苏唐有韩。二文邈乎其杖几，一编且诵苏夫子。
次韵王待制题予庐山记后二绝
作者：喻良能
朝代：宋

曾到匡君住处山，始知身在五云间。吟毫挥尽无佳句，空遣奚囊捆载还。山阿诗刻照云松，到处逢人问我公。白傅苏仙名不灭，公名今在两贤中。
次韵王待制题予庐山记后二绝·其一
作者：喻良能
朝代：宋
体裁：七言绝句

曾到匡君住处山，始知身在五云间。吟毫挥尽无佳句，空遣奚囊捆载还。
次韵王待制题予庐山记后二绝·其二
作者：喻良能
朝代：宋
体裁：七言绝句

山阿诗刻照云松，到处逢人问我公。白傅苏仙名不灭，公名今在两贤中。
次韵王龟龄侍御不欺室
作者：喻良能
朝代：宋

与玄虽非童九龄，向来亦既许攀鳞。从容撰屦饱言论，我知公直社稷臣。此心炯炯贯白日，何止不欺寻丈室。霜台白简凛乘骢，史馆诛奸森直笔。紫岩先生子张子，百世一人嗟已死。室中八十四骊珠，千载流芳同信史。
次韵王龟龄侍御不欺室
作者：喻良能
朝代：宋

与玄虽非童九龄，向来亦既许攀鳞。
从容撰屦饱言论，我知公直社稷臣。
此心炯炯贯白日，何止不欺寻丈室。
霜台白简凛乘骢，史馆诛姦森直笔。
紫岩先生子张子，百世一人嗟已死。
室中八十四骊珠，千载流芳同信史。
次韵王龟龄春日湖上
作者：喻良能
朝代：宋
体裁：五言律诗

春老花茵积，云开天镜磨。暖风今日好，细雨向来多。柳荫青丝障，湖明金叵罗。何时成醉倒，烟草藉晴坡。
次韵王龟龄状元西湖赏梅
作者：喻良能
朝代：宋

乘閒选胜真悠哉，正见千树冰花开。天寒日暮湖面净，疏影著水清无埃。杏桃畏寒不敢吐，春榜占作群花魁。广平无人何逊死，睥睨欲赋嗟无才。东嘉夫子一何妙，笔端游戏成琼瑰。繁英丽句斗清好，不用白鹭双飞来。要令奚囊出佳什，故遣渔唱传清杯。西湖处士骨虽槁，一唤暗香风味回。
次韵王龟龄状元西湖赏梅
作者：喻良能
朝代：宋

乘閒选胜真悠哉，正见千树冰花开。
天寒日暮湖面凈，疎影着水清无埃。
杏桃畏寒不敢吐，春榜占作羣花魁。
广平无人何逊死，睥睨欲赋嗟无才。
东嘉夫子一何妙，笔端游戏成琼瑰。
繁英丽句斗清好，不用白鹭双飞来。
要令奚囊出佳什，故遣渔唱传清杯。
西湖处士骨虽槁，一唤暗香风味回。
次韵王龟龄谒大禹祠酌菲饮泉
作者：喻良能
朝代：宋

不到稽山已十年，梦中物色故依然。
忆寻绝境经幽寺，曾向东风酌妙泉。
书穴雨余云扑地，鑑湖春昼水连天。
别来乔木高多少，想见娇鶑自在迁。
次韵王龟龄谒大禹祠酌菲饮泉
作者：喻良能
朝代：宋

不到稽山已十年，梦中物色故依然。忆寻绝境经幽寺，曾向东风酌妙泉。书穴雨馀云扑地，鉴湖春昼水连天。别来乔木高多少，想见娇莺自在迁。
次韵程观过夜饮灵济祠下
作者：喻良能
朝代：宋

松月泻清影，炉烟凝宿云。
檠灯寒照席，樽酒细论文。
清漏转三鼓，芳杯釂十分。
纷胜银烛裏，妙舞看榴裙。
次韵程观过夜饮灵济祠下
作者：喻良能
朝代：宋

松月泻清影，炉烟凝宿云。檠灯寒照席，樽酒细论文。清漏转三鼓，芳杯釂十分。纷胜银烛里，妙舞看榴裙。
次韵茂恭元日大雪
作者：喻良能
朝代：宋

逗晓褰帏着綵衣，忽惊庭户有光辉。
缓将柏叶随觞举，细看梅花伴雪飞。
阿堵无心来润屋，诗仙有句到柴扉。
酒酣笑共儿曹说，去岁如今归未归。
次韵茂恭元日大雪
作者：喻良能
朝代：宋

逗晓褰帏著綵衣，忽惊庭户有光辉。缓将柏叶随觞举，细看梅花伴雪飞。阿堵无心来润屋，诗仙有句到柴扉。酒酣笑共儿曹说，去岁如今归未归。
次韵茂恭见寄
作者：喻良能
朝代：宋

中书一挥千万言，有如水悬吕梁间。奔逸绝尘不可及，蹇欲从之良独难。如君文字可华国，胡为犹在南湖侧。樊川昌谷纵多才，欲以比君那可得。君家红杏连白榆，似向君王得鉴湖。水光溶溶浸山色，楼台上下如冰壶。磬湖萧瑟逢秋令，男呻女吟贫非病。阿奴碌碌仅自全，伯氏今亡嗟短命。恨我不如大小山，徒尔思苦仍辞艰。既无击钵挥毫敏，空愧诗筒数往还。
次韵茂恭见寄
作者：喻良能
朝代：宋

中书一挥千万言，有如水悬吕梁间。
奔逸绝尘不可及，蹇欲从之良独难。
如君文字可华国，胡为犹在南湖侧。
樊川昌谷纵多才，欲以比君那可得。
君家红杏连白榆，似向君王得鑑湖。
水光溶溶浸山色，楼台上下如冰壶。
磬湖萧瑟逢秋令，男呻女吟贫非病。
阿奴碌碌仅自全，伯氏今亡嗟短命。
恨我不如大小山，徒尔思苦仍辞艰。
既无击钵挥毫敏，空愧诗筒数往还。
次韵范伯廉机宜病起见寄
作者：喻良能
朝代：宋
体裁：七言律诗

夫君自是颖囊锥，何事翻为沧海遗。造化小儿聊戏剧，山林大药岂无资。得閒因病还应乐，信手挥毫却有诗。休叹银杯成羽化，会须拔剑拨年衰。
次韵谢子良咏雪
作者：喻良能
朝代：宋
体裁：五言律诗

晚来寒气重，景物故撩人。不厌诗雕肾，宁辞酒入唇。恍惊残夜月，疑梦故园春。欲倩何人画，纷纷飞玉尘。
次韵谢察院田寺丞倡酬之作
作者：喻良能
朝代：宋
体裁：七言律诗

两翁辞采偶同时，春草还应梦谢池。出月穿天端有意，掀雷抉电岂无期。推门不作孤吟苦，击钵犹嫌得句迟。顾我无才难入社，焚香时许诵清诗。
次韵赵十太尉留题驿亭绝句
作者：喻良能
朝代：宋
体裁：七言绝句

青衫憔悴鬓毛苍，还记并州旧葛强。楚尾吴头秋驿好，喜闻嚼麝笑谈香。
次韵赵景明初见梅花
作者：喻良能
朝代：宋
体裁：七言绝句

不解何郎五字诗，年年长是探梅迟。未甘辜负春消息，强拟来看竹外枝。
次韵赵景明呈许明府
作者：喻良能
朝代：宋

卜昼开英集，瑶林映珷玞。顾惭梅隐吏，缪接范莱芜。官柳春犹浅，江梅韵亦孤。他年想风味，应有汭川图。
次韵赵景明呈许明府
作者：喻良能
朝代：宋

卜昼开英集，瑶林映珷玞。
顾惭梅隠吏，缪接范莱芜。
官柳春犹浅，江梅韵亦孤。
他年想风味，应有汭川图。
次韵赵禹平春日书怀
作者：喻良能
朝代：宋

草色青青二月时，物华虽是我庐非。日明院宇燕相语，花发园林莺乱飞。无数小桃初掩映，几多垂柳自因依。春风十里归吟笔，未用罗帏绣幕围。
次韵赵禹平春日书怀
作者：喻良能
朝代：宋

草色青青二月时，物华虽是我庐非。
日明院宇燕相语，花发园林鶑乱飞。
无数小桃初掩映，几多垂柳自因依。
春风十里归吟笔，未用罗帏绣幕围。
次韵送季直弟入越
作者：喻良能
朝代：宋

积雨新晴耳目醒，长阶柳色静閒庭。已看桃萼胭脂湿，未有杨花雪片零。客路汝应怀稚子，家居吾亦念樵青。须知两地无百里，不用阳关肠断听。
次韵送季直弟入越
作者：喻良能
朝代：宋

积雨新晴耳目醒，长阶柳色静閒庭。
已看桃萼臙脂湿，未有杨花雪片零。
客路汝应怀稚子，家居吾亦念樵青。
须知两地无百里，不用阳关肠断听。
次韵逢使君寺丞见赠
作者：喻良能
朝代：宋

冰花零乱飞庭户，夜色晶瑩似三五。诗仙晓赠白雪篇，便觉清风追吉甫。区区五斗不知疲，故园应有北山移。冻冷不暇搜佳句，千里归心到乡树。
次韵逢使君寺丞见赠
作者：喻良能
朝代：宋
体裁：古风

冰花零乱飞庭户，夜色晶莹似三五。诗仙晓赠白雪篇，便觉清风追吉甫。区区五斗不知疲，故园应有北山移。冻冷不暇搜佳句，千里归心到乡树。
次韵郑季远国录贤良题余庐山诗记
作者：喻良能
朝代：宋

青鞋忆昔到庐山，回首清游梦寐间。忽见广文奇绝句，十年风雨唤仍还。天姥梦魂劳太白，赤城想像赋兴公。匡庐缥缈烟云境，总在新篇妙句中。
次韵郑季远国录贤良题余庐山诗记·其一
作者：喻良能
朝代：宋
体裁：七言绝句

青鞋忆昔到庐山，回首清游梦寐间。忽见广文奇绝句，十年风雨唤仍还。
次韵郑季远国录贤良题余庐山诗记·其二
作者：喻良能
朝代：宋
体裁：七言绝句

天姥梦魂劳太白，赤城想像赋兴公。匡庐缥缈烟云境，总在新篇妙句中。
次韵郭删定观潮四绝
作者：喻良能
朝代：宋

白浪初看云出门，惊涛旋见大江奔。不因江海雷霆斗，安识蛟龙窟宅尊。天池潮汐渺难推，何事多盈亦有亏。生长涛渊头纵白，问之消息莫能知。忆昔初为总角儿，年年秋后厌旌旗。只今廓廓浑无事，樽酒何妨乐圣时。身到钱塘江上初，端如碧海挂新图。不知洗眼观潮日，豁得平生俊气无。
次韵郭删定观潮四绝·其一
作者：喻良能
朝代：宋
体裁：七言绝句

白浪初看云出门，惊涛旋见大江奔。不因江海雷霆斗，安识蛟龙窟宅尊。
次韵郭删定观潮四绝·其三
作者：喻良能
朝代：宋
体裁：七言绝句

忆昔初为总角儿，年年秋后厌旌旗。只今廓廓浑无事，樽酒何妨乐圣时。
次韵郭删定观潮四绝·其二
作者：喻良能
朝代：宋
体裁：七言绝句

天池潮汐渺难推，何事多盈亦有亏。生长涛渊头纵白，问之消息莫能知。
次韵郭删定观潮四绝·其四
作者：喻良能
朝代：宋
体裁：七言绝句

身到钱塘江上初，端如碧海挂新图。不知洗眼观潮日，豁得平生俊气无。
次韵陈侍郎李察院潇湘八景图·平沙落鴈
作者：喻良能
朝代：宋
体裁：七言绝句

江南云水蓼花洲，中有飞鸿巧自谋。过尽关山都不住，直须来趁楚江秋。
次韵陈侍郎李察院潇湘八景图·江天暮雪
作者：喻良能
朝代：宋

羣山总入玉壶中，只有沧波映远空。
独钓寒江晚来雪，凭谁画我作渔翁。
次韵陈侍郎李察院潇湘八景图·江天暮雪
作者：喻良能
朝代：宋

群山总入玉壶中，只有沧波映远空。独钓寒江晚来雪，凭谁画我作渔翁。
次韵陈侍郎李察院潇湘八景图·洞庭秋月
作者：喻良能
朝代：宋

洞阔乾坤日夜浮，月明天净最宜秋。何人独卧清风里，万顷烟波一叶舟。
次韵陈侍郎李察院潇湘八景图·洞庭秋月
作者：喻良能
朝代：宋

洞阔干坤日夜浮，月明天凈最宜秋。
何人独卧清风裏，万顷烟波一叶舟。
次韵陈侍郎李察院潇湘八景图·渔村落照
作者：喻良能
朝代：宋
体裁：七言绝句

乱山深处水边村，小艇初归未掩门。吹火煮鱼倾浊酒，半规斜日照黄昏。
次韵陈侍郎李察院潇湘八景图·潇湘夜雨
作者：喻良能
朝代：宋
体裁：七言绝句

平生云梦泽南州，秋思春情浩莫收。更听潇湘夜深雨，孤篷点滴替人愁。
次韵陈鲁望郎中
作者：喻良能
朝代：宋
体裁：五言律诗

笔底词华盛，宁论大小山。敷腴建安际，古澹贞元间。未许窥三昧，时容见一斑。草堂诗律在，风味唤仍还。
次韵马叔度再用前韵见寄
作者：喻良能
朝代：宋
体裁：七言律诗

善弈从来数弈秋，胜游今作子长游。才多已觉悬河似，诗妙无劳入海求。画月裁云宁底巧，奔泉抉石一何遒。谁知倾盖成胶漆，笑杀如新到白头。
次韵马驹父晚菊五绝
作者：喻良能
朝代：宋

朔风吹冷破檀心，浥露匀铺琐碎金。喜见鲜鲜长踊跃，只应吏部独知音。开及梅花未发时，那愁三弄有桓伊。何时栗里东篱下，冷蕊寒英伴酒卮。嫩黄初破未凋残，风露相禁晓色寒。欲并墨梅兼墨竹，何人为作画图看。不知香靥为谁开，衫染鹅黄巧剪裁。但得目成兼色授，何妨顷刻耻樽罍。雾幌褰开秀色明，曲尘半臂亦多情。芳菲不拟亲桃姊，萧洒端宜齿石兄。
次韵马驹父晚菊五绝·其一
作者：喻良能
朝代：宋
体裁：七言绝句

朔风吹冷破檀心，浥露匀铺琐碎金。喜见鲜鲜长踊跃，只应吏部独知音。
次韵马驹父晚菊五绝·其三
作者：喻良能
朝代：宋
体裁：七言绝句

嫩黄初破未凋残，风露相禁晓色寒。欲并墨梅兼墨竹，何人为作画图看。
次韵马驹父晚菊五绝·其二
作者：喻良能
朝代：宋

开及梅花未发时，那愁三弄有桓伊。何时栗里东篱下，冷蕊寒英伴酒卮。
次韵马驹父晚菊五绝·其二
作者：喻良能
朝代：宋

开及梅花未发时，那愁三弄有桓伊。
何时栗里东篱下，冷蕊寒英伴酒巵。
次韵马驹父晚菊五绝·其五
作者：喻良能
朝代：宋
体裁：七言绝句

雾幌褰开秀色明，曲尘半臂亦多情。芳菲不拟亲桃姊，萧洒端宜齿石兄。
次韵马驹父晚菊五绝·其四
作者：喻良能
朝代：宋

不知香靥为谁开，衫染鹅黄巧剪裁。但得目成兼色授，何妨顷刻耻樽罍。
次韵马驹父晚菊五绝·其四
作者：喻良能
朝代：宋

不知香靥为谁开，衫染鹅黄巧翦裁。
但得目成兼色授，何妨顷刻耻樽罍。
次韵黄三以诗分送笋
作者：喻良能
朝代：宋

此君稚子别经年，忽到茅斋意豁然。
自媿清贫馋太守，尝新翻在小春前。
次韵黄三以诗分送笋
作者：喻良能
朝代：宋

此君稚子别经年，忽到茅斋意豁然。自愧清贫馋太守，尝新翻在小春前。
次韻丁端叔舟中值雪三絕·其一
作者：喻良能
朝代：宋

輕舞謝衣端不惡，斜侵潘鬢總堪驚。
偶思功業聊看鏡，自怪年來太瘦生。
次韻丁端叔舟中值雪三絕·其三
作者：喻良能
朝代：宋

延和初奏三千牘，畿甸旋移尺五天。
風格出塵誰可並，爭看遼鶴一千年。
次韻丁端叔舟中值雪三絕·其二
作者：喻良能
朝代：宋

但知才出吳公右，孰識詩堪子建親。
不惜剩吟黄竹句，何妨傳示白頭人。
次韻伯壽兄中秋翫月
作者：喻良能
朝代：宋

中秋自古月華好，何况浮雲掃碧天。
不比尋常三五夕，須知瀲灧十分圓。
畫簷影轉猶宜飲，銀漢輝斜未忍眠。
却憶年時今夜裏，獨將醒眼對嬋娟。
次韻伯壽兄宿華藏有感
作者：喻良能
朝代：宋

水凈溪空峰更青，目雖未到已先明。
棟浮萬縷晴雲細，軒擁千重夏木清。
幽興入門應自適，殘樽下馬與誰傾。
老僧齋罷唯須睡，不信人間有月評。
次韻伯壽兄殘春即事
作者：喻良能
朝代：宋

屏居事幽潛，親故成久別。
茅簷翳濃綠，酴醿墮香雪。
山氣清涼國，溪聲廣長舌。
但須賢人酒，安用長者轍。
吟腸繞碧雲，醉臉暈紅纈。
奴耕穀可徯，兒書筆難掣。
地偏塵不到，心境兩清絕。
嘯歌何窮已，未覺處身拙。
次韻伯壽兄海棠
作者：喻良能
朝代：宋

無情長笑杜陵老，不識海棠春意好。
東坡作意賞東風，爲愛輕綃映肉紅。
枝頭點綴知多少，貪睡今年開不早。
含情欲開還未開，紫蝶黄蜂亦懶回。
可憐熟視明人目，長恨年年看不足。
曉來風定雨霏霏，減却春光一片飛。
多愁更被花相惱，寧惜春衫同藉草。
次韻伯壽兄秋日偶題
作者：喻良能
朝代：宋

漸老良多感，悲秋强自寬。
鬢驚潘掾白，衣怯范生寒。
逕合荒苔碧，窗明落葉丹。
澆愁須暫醉，忍放酒杯乾。
次韻伯壽兄見寄
作者：喻良能
朝代：宋

江國疎梅吐玉英，故園想見木欣榮。
二年鴻鴈碧雲闊，千里江湖春水生。
冉冉池塘應入夢，瀟瀟風雨若爲情。
行看戲綵青萱發，準擬芳樽相對傾。
次韻何茂宏見寄
作者：喻良能
朝代：宋

牧之俯首隨韁鎖，元亮高情樂里閭。
樽酒未能供一笑，尺書多謝附雙魚。
次韻何茂恭永新見寄之什·其一
作者：喻良能
朝代：宋

起家從吏役，寧爲食無魚。
游樂廢山澤，懷歸畏簡書。
文章簿領外，風采折腰餘。
卧轍從茲始，爲謀未覺疎。
次韻何茂恭永新見寄之什·其二
作者：喻良能
朝代：宋

尺書將遠意，飄忽渡江湖。
嘉楮藤溪少，纖毫月窟無。
封題煩妙札，沾丐到迂儒。
多謝相思切，迢迢千里途。
次韻何茂恭詠玉簪三絕·其一
作者：喻良能
朝代：宋

金谷墜樓人已遠，樓前首飾尚堪尋。
誰家玉面雪肌女，淡掃蛾眉方稱簪。
次韻何茂恭詠玉簪三絕·其三
作者：喻良能
朝代：宋

月露洗沐秋容浄，姑山初逢冰雪仙。
風流水部與藻飾，從此梅花應並傳。
次韻何茂恭詠玉簪三絕·其二
作者：喻良能
朝代：宋

未開黄鈿紫冠小，誰與幽人作好秋。
一笑相看兩不厭，翠雲堆裏玉搔頭。
次韻何茂恭重陽前二日見過
作者：喻良能
朝代：宋

西風籬落興悠然，秋影橫江鴈貼天。
短髮未成吹帽飲，高吟先贈把茱篇。
黄花一笑小重九，青眼相看又四年。
欲試烟波釣竿手，南湖同上月明船。
次韻侍御五月二十日閔雨
作者：喻良能
朝代：宋

使君慕丘禱，用志端不分。
天高聽甚卑，深知使君勤。
立致楚東雨，如開衡岳雲。
頼此苗盡活，不然尪可焚。
次韻侍御晚宿三叉口
作者：喻良能
朝代：宋

故里頻懷梓，新堤未築沙。
文章真吏部，吟詠許劉叉。
酒醆孤風物，詩筒隔歲華。
相思江路遠，煙雨茁芳葭。
次韻俞尉春日遣興
作者：喻良能
朝代：宋

漸欣長晝煖，欲解短爐圍。
春色已如此，故園猶未歸。
韋編今日事，回首去年非。
鏡裏衰遲色，多慚壯志違。
次韻劉淳叟見寄二首·其一
作者：喻良能
朝代：宋

九萬垂雲翼，胡爲乃倦飛。
丘園聊偃息，巖阜故因依。
蝶栩新酣睡，鷗馴久息機。
祇應與風景，相賞莫相違。
次韻劉淳叟見寄二首·其二
作者：喻良能
朝代：宋

出處雙青鬢，生涯一釣舟。
淺深山遠近，濃淡樹稀稠。
隠几晝逾靜，捲簾春更幽。
何當乘興去，艤棹向汀洲。
次韻周希稷詠芭蕉
作者：喻良能
朝代：宋

經年不接故人書，開戶逢渠了不殊。
誰運七輪風裏扇，時跳千斛雨中珠。
退之有意吟山石，摩詰無心作畫圖。
爲愛青青無俗韻，故教移植傍庭隅。
次韻周敏卿秋興三首·其一
作者：喻良能
朝代：宋

炎暑墮何許，涼風忽吹衣。
野水映荒岸，寒叢秀疎籬。
蕭蕭林影薄，杳杳鴻聲悲。
秋禾亦既穫，聊足充吾饑。
次韻周敏卿秋興三首·其三
作者：喻良能
朝代：宋

悠悠草根蟲，鳴聲近我牀。
皎皎林間月，亦已照我牆。
感此動萬慮，聊復舉一觴。
何以侑我酒，清嘯聞疎篁。
次韻周敏卿秋興三首·其二
作者：喻良能
朝代：宋

團團巖中桂，移根籬舍間。
秋風一披拂，嫋嫋天香寒。
對此徑須飲，把酒酬西山。
浩歌何窮已，寧必素與蠻。
次韻和夷仲節推陪府公游北山
作者：喻良能
朝代：宋

紅蓮猶得愛青山，翠木蒼蘿處處攀。
雲水窟中聊假日，簿書叢裏暫偷閒。
幨帷車乘春同到，燈火城門夜未關。
我亦林泉曾俯仰，只今雙屨又塵寰。
次韻和宗郎中中秋不飲
作者：喻良能
朝代：宋

暮烟收盡玉盤生，是處同欣此夜晴。
雲斷三山凝紫翠，星稀萬里湛虛明。
低臨朱箔千尋白，高並銀潢一派清。
頼有綵衣堪醉舞，殘樽深夜更重傾。
次韻夔府王待制寄示巫山圖
作者：喻良能
朝代：宋

碧嶂嶙峋夔子國，白雲縹緲昭君鄉。
平生不識巫山面，今日巫山到眼傍。
次韻外舅黄虞卿爲愛山園好八首·其一
作者：喻良能
朝代：宋

爲愛山園好，芒鞵步步高。
綠針撏露韭，碧箸翦春蒿。
但得林泉趣，誰能州縣勞。
何慚王孝伯，痛飲讀離騷。
次韻外舅黄虞卿爲愛山園好八首·其七
作者：喻良能
朝代：宋

爲愛山園好，林塘十畝寬。
露深花臉濕，春淺柳眉攢。
只擬希高隠，那能縛小官。
壽山誰問訊，太白正虯蟠。
次韻外舅黄虞卿爲愛山園好八首·其三
作者：喻良能
朝代：宋

爲愛山園好，年年草色新。
醉眠欹柳幄，吟坐俯苔茵。
栗里風煙古，樊川花木春。
誰云無伴侶，對影共三人。
次韻外舅黄虞卿爲愛山園好八首·其二
作者：喻良能
朝代：宋

爲愛山園好，芳籬占一涯。
自耘三徑草，不斷四時花。
柳絮風中雪，芙蓉水上霞。
銀潢何處是，不擬問仙槎。
次韻外舅黄虞卿爲愛山園好八首·其五
作者：喻良能
朝代：宋

爲愛山園好，蕭齋竹逕通。
踈簾捲雌霓，曲檻倚雄風。
愛酒杜陵老，煎茶桑苧翁。
菟裘真得計，蹤跡免飄蓬。
次韻外舅黄虞卿爲愛山園好八首·其八
作者：喻良能
朝代：宋

爲愛山園好，紅塵半點無。
自應成小隠，誰復嘆將蕪。
香秫五十畝，黄柑二百株。
何必隨俯仰，歸去亦良圖。
次韻外舅黄虞卿爲愛山園好八首·其六
作者：喻良能
朝代：宋

爲愛山園好，投閒日日來。
花時長夜飲，雪後煖寒杯。
一逕松篁影，滿畦桑柘栽。
未能湖海去，幽興亦悠哉。
次韻外舅黄虞卿爲愛山園好八首·其四
作者：喻良能
朝代：宋

爲愛山園好，都無塵世喧。
穗禾臨芰沼，繩草對苔垣。
去就隨佳醖，窮通付寓言。
還同李長吉，來過有高軒。
次韻奉酬刑部王嘉叟侍郎書戲綵集後
作者：喻良能
朝代：宋

制作參易經，不用草玄準。
眼空天壤間，誰得並捷敏。
鴻文翻水就，未省苦吟吻。
齊梁逮陳隋，衆作付一哂。
南國容本冶，西子髮更鬒。
混然真天成，寧復分域畛。
飛上青雲端，秋空擊鷹隼。
豈唯持荷橐，已復班玉笋。
雖未究所長，要亦攄素藴。
大手秉綸綍，至音發簴簨。
嗟予墮詩窮，政坐無鉛粉。
數奇祇自憐，多忤誰汲引。
有賦難逐貧，無詩不招隠。
明公獨深憐，不嫌邊幅窘。
謂雖敝帚如，或可充貢箘。
恃此以無恐，枚臯窮久忍。
儻復念菅蒯，庶免辱荆槿。
次韻奉酬參議林郎中見貽之作
作者：喻良能
朝代：宋

紫宸疇昔幸同朝，去國俄驚數舍遥。
輕細難沾時服賜，氤氳正想御香飄。
年加頼有斑衣戲，心靜真同桂隠招。
龍瑞此時探禹穴，天津何日渡京橋。
次韻奉酬林明府詠梅
作者：喻良能
朝代：宋

政足廉平詩更佳，鐵腸還解賦梅花。
律傳和靖未多葉，名接水曹今幾家。
丹粉詎須煩巧妙，清新止爲寫橫斜。
擬携卷軸江東去，乞與詩仙作意誇。
次韻奉酬王給事見貽之什
作者：喻良能
朝代：宋

誰知州宅似精廬，山繞簷楹水繞除。
堂靜惠風長細細，樓高烟雨又疎疎。
貧如坡老工餐菊，性似邊韶懶讀書。
頼有嵩山王給事，作詩貽贈問何如。
次韻奉酬趙景明法曹見贈
作者：喻良能
朝代：宋

宗英賀白儔，肯從野人遊。
相見各失喜，胡爲俱皇州。
孤燈照清談，新詩澹牢愁。
明日却分袂，獨往濤江頭。
次韻奉酬黄泰之狀元見寄
作者：喻良能
朝代：宋

千佛經中第一人，明光前殿奏雄文。
論心詎止稱三益，識面端能勝百聞。
疇昔清談如扣玉，只今佳句欲凌雲。
高情已出蘇州右，未用清香掃地焚。
次韻季直小疾初愈見寄
作者：喻良能
朝代：宋

暌違纔一日，懷想似三秋。
忽得五字句，真成百不憂。
荷花要同賦，竹徑擬清游。
明夜月華滿，杖藜能過不。
次韻季直弟春日雪
作者：喻良能
朝代：宋

休驚雙鬢二毛加，且喜東君發物華。
未向林梢開嫩葉，先於簷際舞飛花。
鼠鬚正好書春帖，蟹眼偏宜試露芽。
便欲扁舟訪安道，不堪山驛水程賒。
次韻季野弟蠟梅
作者：喻良能
朝代：宋

媚色全勝柳，孤標半似梅。
蘂寒金粉膩，香重麝臍開。
徐筆那能畫，并刀未易裁。
扶頭中酒味，安得一枝來。
次韻宇文舍人見貽之作
作者：喻良能
朝代：宋

不見褚公今二年，重來青眼尚依然。
偃松篇美天猶和，正殿班清人孰先。
今日赤墀煩暫立，他年黄閣徑須遷。
白頭賓客無聊甚，只待吹噓送上天。
次韻宋嗣宗梅花·其一
作者：喻良能
朝代：宋

野外江頭一樹垂，正當霜後臘前時。
清如弘景松臨閣，韻似淵明菊映籬。
鐵石廣平曾作賦，風流水部亦哦詩。
却愁折向粧臺下，莫遣佳人取次知。
次韻宋嗣宗梅花·其二
作者：喻良能
朝代：宋

洗盡紅粧見玉顔，一年相別此時看。
房陵粉水休爭白，姑射冰肌巧耐寒。
自愛一枝橫竹外，未須千樹繞江干。
東風也是相欺得，已作和羹一點酸。
次韻宗郎中師仁見示古風
作者：喻良能
朝代：宋

平生癖於詩，業債餘清浄。
但已心孔開，敢誇筆鋒勁。
疾書或欹斜，所向必雅正。
顧慚非晉人，出語那韻勝。
亦好三畝園，松竹互掩映。
門闌雖間啟，俗客未省迎。
豈唯愜幽情，頗復動詩興。
朅來古泮宮，未諳麋鹿性。
何處更有詩，抗走足不定。
宗英出大篇，重此綠綺贈。
未應費推敲，詎止工競病。
此作不爲妙，妙處知難更。
吟壇將風雅，瑣尾宜退聽。
賀白真雁行，離騷可奴命。
熟復句中眼，如對麈尾柄。
迷途獲指南，從此識畦徑。
自應形贊歎，誰復獻嘲評。
佳處未易知，當有識者證。
次韻張持荷桂花
作者：喻良能
朝代：宋

別駕風流繼竹林，名園幽榭水雲深。
勻鋪葉底森森碧，細糝枝頭粟粟金。
酒酌香浮杯面蟻，詩成霜灑月中砧。
清芬冉冉仍多韻，不比晴窗一穗沉。
次韻戲綵老人重陽懷故園作
作者：喻良能
朝代：宋

瀟灑秋容雨後天，丹青端似倩龍眠。
故園綠竹應今日，異縣黄花又一年。
微祿祇堪供菽水，菲材安敢擬淵騫。
日來王事欣多暇，聊向樽前一粲然。
次韻提舉王正言寒食游茶焙
作者：喻良能
朝代：宋

摘山勝煮海，財貨所源流。
建焙甲天下，賦入十倍收。
國計頗頼之，貢輸何時休。
擇人爲提領，得賢從宛丘。
文章脫吏腕，風味登瀛洲。
佐職亦已久，再見春草抽。
郊原富槍旗，歲事日以修。
撫民端若子，疾惡信如讐。
驅車向鳳山，父老觀道周。
青春行畫圖，佳處時一留。
風前耳潺湲，雨後目纖柔。
酒酣已勝賞，珠唾揮釣鈎。
咨予素么麽，受恩猶未酬。
銘心雖甚堅，撫己徒懷羞。
平生困坎壈，暮年尚依劉。
投公一紙書，遠寄粵王州。
書傳得妙帖，想像寒食游。
終防好事人，豪奪或巧偷。
次韻木藴之狀元義烏道中一首
作者：喻良能
朝代：宋

奔走塵埃老未休，每思上下兩巖稠。
關心簿領三書考，回首家山兩換秋。
搘腹自憐鷦鼴小，江湖誰計鴈鳬留。
又遮西日長安去，慚媿平生馬少游。
次韻木藴之狀元見寄之作
作者：喻良能
朝代：宋

水遶星山木遶廬，江城孤絕政愁予。
鳥言爲吏居篁竹，烏鬼得魚歡里閭。
照眼梅花寒皎皎，關心煙雨晚疎疎。
真山多謝遥相憶，長句新詩細字書。
次韻朱昂仲見寄一絕
作者：喻良能
朝代：宋

使君詩酒日娛嬉，燕寢新來一段奇。
政是夢熊佳節裏，釋迦抱送寧馨兒。
次韻李同年誠之見貽之什·其一
作者：喻良能
朝代：宋

兄弟同登年亦同，羨君墨妙更文工。
我慙潦倒頭仍白，擬學韓豪一送窮。
次韻李同年誠之見貽之什·其二
作者：喻良能
朝代：宋

筆端灑落謫仙人，况復曾同桂苑春。
一笑相逢端莫逆，門前洲渚正橫陳。
次韻李大著春日雜詩十首·其一
作者：喻良能
朝代：宋

春晚饒芳景，官閒得細看。
隔窗黄鳥並，開卷壁魚乾。
過雨蒼苔濕，迎風翠竹寒。
髮華搔更短，斗酒自相寬。
次韻李大著春日雜詩十首·其一〇
作者：喻良能
朝代：宋

二載違枌社，全家客帝都。
濁醪充上頓，清俸付中厨。
親老唯須養，皇恩詎敢孤。
逍遥處山澤，未忍學仙臞。
次韻李大著春日雜詩十首·其七
作者：喻良能
朝代：宋

帝里春仍好，風和晝漏遲。
但懷三釜樂，遑恤北山移。
老大諳斑戲，空疎媿色絲。
平生杜陵老，耿耿寸心知。
次韻李大著春日雜詩十首·其三
作者：喻良能
朝代：宋

賤子知何幸，萊衣老更斑。
白頭居杜曲，清夢到香山。
琢句愁雕腎，銜盃喜渥顔。
此身慚暮翼，飛倦未知還。
次韻李大著春日雜詩十首·其九
作者：喻良能
朝代：宋

素髮已垂領，故園猶未歸。
鳥聲思磴道，柳色憶荆扉。
嫩綠枝邊暗，殘紅葉底稀。
幾多新乳燕，一一出巢飛。
次韻李大著春日雜詩十首·其二
作者：喻良能
朝代：宋

漫仕歎遲暮，卜居城北偏。
已教山白石，祇欠沼清泉。
簾透一簷月，窗橫數尺天。
雜花還映竹，故故自芳妍。
次韻李大著春日雜詩十首·其五
作者：喻良能
朝代：宋

花日淺明牖，竹風低度牆。
舉頭空弱絮，轉盼墮危芳。
興遣憑毛穎，愁消頼羽觴。
陰陰繁夏木，故里耿難忘。
次韻李大著春日雜詩十首·其八
作者：喻良能
朝代：宋

屯雲初解駁，曉日有晶輝。
城郭紅塵軟，江湖春水肥。
小舟浮綠凈，芳徑步熹微。
起我故山思，多慚未拂衣。
次韻李大著春日雜詩十首·其六
作者：喻良能
朝代：宋

借居仍種菊，往往似天隨。
日味三春酒，燈明午夜棋。
閒臨永和帖，細誦建安詩。
潦倒同中散，歡欣似啟期。
次韻李大著春日雜詩十首·其四
作者：喻良能
朝代：宋

偏親須寸祿，匠院敢辭留。
頗媿花經眼，還應草喚愁。
身唯親布被，交已絕牙籌。
詩興抽毫足，無勞入海求。
次韻林參議七月七日見示新作
作者：喻良能
朝代：宋

曉雨初過溽暑收，微雲澹月作新秋。
清風政對三休閣，絕景還思八詠樓。
緱嶺當年乘白鶴，銀河此夕渡癡牛。
壽觴一舉烘堂樂，凈洗胸中萬斛愁。
次韻林參議小雪快晴
作者：喻良能
朝代：宋

著地晶瑩月在沙，忍寒聊作短歌誇。
煖肌未辦裁駝褐，露趾唯應有革鞾。
細點竹梢添爽灑，偶經梅蘂映橫斜。
何當既積還消後，剩取清泠試葉嘉。
次韻林參議致甫以詩見索近作
作者：喻良能
朝代：宋

朝行款接已彌年，會府重逢意豁然。
好酒未容千日醉，惡詩不必萬人傅。
次韻林明府何主簿唱酬之什
作者：喻良能
朝代：宋

向來十載願識韓，一日下車許追攀。
美句已出黄初右，清談尚餘正始間。
煩公筆底瀾翻水，洗我胸中磊磈山。
更挽何郎入詩社，三人俱有綵衣斑。
次韻林致甫參議西園宴集
作者：喻良能
朝代：宋

西園瀟灑似蓬丘，容我追隨飛蓋游。
一一娉婷供笑語，雙雙鸂鶒對沈浮。
嵁岩窈窕如天造，洞壑清泠與目謀。
欲識清歡兼卜夜，東山月色足淹留。
次韻梅花絕句
作者：喻良能
朝代：宋

玉裙練帨清無塵，一笑喚回幽谷春。
天寒日暮故相惱，不怕近前丞相嗔。
次韻楊廷秀浣花圖歌
作者：喻良能
朝代：宋

詩翁銜袖出清詩，醉墨淋漓驚乍寫。
明珠炯炯照戶牖，恍疑驪龍睡遺者。
彌明高唱詩云云，此翁一掃如飛蚊。
詩狂克念酒作聖，樽前笑殺劉師命。
李白張旭稱世賢，姓名優入少陵編。
平生我亦忝詞客，自得此詩輕尺璧，他年別去長相憶。
次韻楊廷秀郎中游西湖十絕·其一
作者：喻良能
朝代：宋

湖波萬頃瀉鎔銀，妙句誰能敵李紳。
橈影緩隨紅蓼岸，荷香細著白綸巾。
次韻楊廷秀郎中游西湖十絕·其一〇
作者：喻良能
朝代：宋

湖邊幽勝滿青蓮，到處時時泊畫船。
竟日漣漪吟不足，欲歸重看水中天。
次韻楊廷秀郎中游西湖十絕·其七
作者：喻良能
朝代：宋

湖堤樓閣劇蜂房，樓上爭看湖上航。
萬柄芙蓉清冉冉，臨風新折麝臍香。
次韻楊廷秀郎中游西湖十絕·其三
作者：喻良能
朝代：宋

裴園亭榭水之濱，草樹雲煙滿目橫。
盡日對山仍把酒，茲游絕勝若耶行。
次韻楊廷秀郎中游西湖十絕·其九
作者：喻良能
朝代：宋

袢暑渾如深甑炊，凉颸一餉最先知。
憑誰爲覓丹青手，畫我談詩剝芡時。
次韻楊廷秀郎中游西湖十絕·其二
作者：喻良能
朝代：宋

蕭蕭竹徑細通幽，小剎明窗瀹茗甌。
夏木陰陰可人處，黄鸝飛上碧枝頭。
次韻楊廷秀郎中游西湖十絕·其五
作者：喻良能
朝代：宋

憶昔孤山和靖家，光風霽月總輸他。
幾多水草連煙草，無限蘋花雜藕花。
次韻楊廷秀郎中游西湖十絕·其八
作者：喻良能
朝代：宋

一時談笑總名流，十里西湖恣意游。
熟醉側身窺翡翠，狂歌左手把蝤蛑。
次韻楊廷秀郎中游西湖十絕·其六
作者：喻良能
朝代：宋

誰云騎馬似乘船，摇曳中流即水仙。
香繡幾屏波底影，煙綃千幅望中天。
次韻楊廷秀郎中游西湖十絕·其四
作者：喻良能
朝代：宋

與世從來最闊疎，年來况復味潜虛。
漆園不嗜濠梁樂，人自人兮魚自魚。
次韻槐卿舅詩寄石榴
作者：喻良能
朝代：宋

細高風物總幽奇，朱實離離瘦玉枝。
居士既爲東道主，文人休勒北山移。
次韻王侍御夜宿高牙
作者：喻良能
朝代：宋

相別三時久，相望萬里賒。
携書期過雁，徙倚至昏鴉。
風雨番君國，雲煙夔子家。
何時趣歸覲，重許拜高牙。
次韻王侍御題詩史堂
作者：喻良能
朝代：宋

欲識當年泣鬼神，詩皆絹婦與虀辛。
洗空千古無凡馬，稱到於今有幾人。
肯與齊梁充後乘，只應蘇李是前身。
豐碑更著最佳處，傳示宜過一萬春。
次韻王侍郎寄題亦好園
作者：喻良能
朝代：宋

磬湖鷗鷺自相親，湖邊山園步步新。
魚鳥細看自足樂，芋栗可收猶未貧。
我覺有園貧亦好，人笑此園何太小。
他年便擬當菟裘，不羨蓴鱸歸計早。
次韻王宮教見貽之什
作者：喻良能
朝代：宋

家住濤江東復東，渺然雲浪接晴空。
半生仕路崎嶇裏，十畝家山杳靄中。
來往未成三徑樂，笑談還喜一樽同。
强將俚語賡妍倡，曹鄶端慚齒衛風。
次韻王待制初見虎牙銅柱詩
作者：喻良能
朝代：宋

千騎遠征夔子國，百篇還賦杜陵詩。
虎牙突兀撐空出，恰似雲開衡嶽時。
次韻王待制劉侍郎倡和
作者：喻良能
朝代：宋

衮衣猶未趣東歸，吳會先傳蜀道詩。
急峽高江追子美，清風明月笑嚴維。
花圍白帝行春日，香藹黄堂坐嘯時。
顧我迂疎堪底用，强顔薪粟效支離。
次韻王待制游東坡留題十一絕·其一
作者：喻良能
朝代：宋

吞舟尺澤豈能容，此地誰知著卧龍。
當日春風生筆底，至今山色十分濃。
次韻王待制游東坡留題十一絕·其一〇
作者：喻良能
朝代：宋

雪堂風物渺江村，行客悽迷欲斷魂。
不見當年謫仙面，空餘春柳典型存。
次韻王待制游東坡留題十一絕·其一一
作者：喻良能
朝代：宋

腐儒詩膽大於身，所恨陳言老未新。
何日小舟江上去，一杯聊酹筆端神。
次韻王待制游東坡留題十一絕·其七
作者：喻良能
朝代：宋

前代樂天今復見，後身元亮更何疑。
百年人物有誰在，千古聲名無盡時。
次韻王待制游東坡留題十一絕·其三
作者：喻良能
朝代：宋

五年同社樂田神，一扇西風障庾塵。
文采風流千古事，野人恨不識天人。
次韻王待制游東坡留題十一絕·其九
作者：喻良能
朝代：宋

先生仙去幾經年，赤壁依然浪接天。
去棹來舟相指示，曾遊元祐玉堂賢。
次韻王待制游東坡留題十一絕·其二
作者：喻良能
朝代：宋

當年隨意樂江天，句句新詩盡可傳。
事業文章兩俱美，先生兼比二公賢。
次韻王待制游東坡留題十一絕·其五
作者：喻良能
朝代：宋

何處重尋飯顆詩，先生詩語總英奇。
細吟出月穿天句，想見揮毫落紙時。
次韻王待制游東坡留題十一絕·其八
作者：喻良能
朝代：宋

筆下無非幼婦辭，胸中端擬效安期。
我生只許拜遺像，不見先生無恙時。
次韻王待制游東坡留題十一絕·其六
作者：喻良能
朝代：宋

對泣何曾學楚囚，扁舟時作大江游。
眼看西蜀三千里，身在淮南第幾州。
次韻王待制游東坡留題十一絕·其四
作者：喻良能
朝代：宋

赤壁奴臺視白樓，五言端的勝蘇州。
政緣不得文章力，故許江山作意游。
次韻王待制讀東坡詩兼述韓歐之美一首
作者：喻良能
朝代：宋

文章端與時高下，列國有風周有雅。
建安氣質混不傷，齊梁紛紛堪斗量。
先唐詩人子韓子，落筆洗空千古士。
篇章杼軸自己出，正派猶能傳六一。
作詩餘事真詩仙，騎麟被髮何翩然。
韻寬泛押入傍近，窄韻宜搜期押盡。
鈎章棘句未多郊，古諷新題寧數稹。
五季詩流喜穿鑿，蟬噪蛙鳴嗟衆作。
皇朝天人歐與蘇，星鳳初見人驚呼。
醉翁句法到勝處，紆餘條暢今古無。
鋪張揚厲詞藻挾，雅稱金泥兼玉檢。
一篇妙絕廬山高，幾首清新寫鬰陶。
造化機緘富狀彙，豈獨文星南斗避。
如何妄評味短長，自古羣兒喜嘲議。
雪堂羈窮如牧之，得非天欲昌其詩。
平生古律三千首，無媿清風白雪詞。
才如太白更無敵，文似子長兼愛奇。
江西宗派不足進，自鄶以下曾無譏。
流傳海內皆珠玉，到處逢人俱願學。
不須酬唱說西崑，宋有歐蘇唐有韓。
二文邈乎其杖几，一編且誦蘇夫子。
次韻王待制題予廬山記後二絕·其一
作者：喻良能
朝代：宋

曾到匡君住處山，始知身在五雲間。
吟毫揮盡無佳句，空遣奚囊捆載還。
次韻王待制題予廬山記後二絕·其二
作者：喻良能
朝代：宋

山阿詩刻照雲松，到處逢人問我公。
白傅蘇仙名不滅，公名今在兩賢中。
次韻王龜齡侍御不欺室
作者：喻良能
朝代：宋

與玄雖非童九齡，向來亦既許攀鱗。
從容撰屨飽言論，我知公直社稷臣。
此心炯炯貫白日，何止不欺尋丈室。
霜臺白簡凜乘驄，史館誅姦森直筆。
紫巖先生子張子，百世一人嗟已死。
室中八十四驪珠，千載流芳同信史。
次韻王龜齡春日湖上
作者：喻良能
朝代：宋

春老花茵積，雲開天鏡磨。
暖風今日好，細雨向來多。
柳蔭青絲障，湖明金叵羅。
何時成醉倒，煙草藉晴坡。
次韻王龜齡狀元西湖賞梅
作者：喻良能
朝代：宋

乘閒選勝真悠哉，正見千樹冰花開。
天寒日暮湖面凈，疎影著水清無埃。
杏桃畏寒不敢吐，春榜占作羣花魁。
廣平無人何遜死，睥睨欲賦嗟無才。
東嘉夫子一何妙，筆端游戲成瓊瑰。
繁英麗句鬭清好，不用白鷺雙飛來。
要令奚囊出佳什，故遣漁唱傳清杯。
西湖處士骨雖槁，一喚暗香風味回。
次韻王龜齡謁大禹祠酌菲飲泉
作者：喻良能
朝代：宋

不到稽山已十年，夢中物色故依然。
憶尋絕境經幽寺，曾向東風酌妙泉。
書穴雨餘雲撲地，鑑湖春晝水連天。
別來喬木高多少，想見嬌鶑自在遷。
次韻程觀過夜飲靈濟祠下
作者：喻良能
朝代：宋

松月瀉清影，爐煙凝宿雲。
檠燈寒照席，樽酒細論文。
清漏轉三鼓，芳杯釂十分。
紛勝銀燭裏，妙舞看榴裙。
次韻茂恭元日大雪
作者：喻良能
朝代：宋

逗曉褰幃著綵衣，忽驚庭戶有光輝。
緩將柏葉隨觴舉，細看梅花伴雪飛。
阿堵無心來潤屋，詩仙有句到柴扉。
酒酣笑共兒曹說，去歲如今歸未歸。
次韻茂恭見寄
作者：喻良能
朝代：宋

中書一揮千萬言，有如水懸呂梁間。
奔逸絕塵不可及，蹇欲從之良獨難。
如君文字可華國，胡爲猶在南湖側。
樊川昌谷縱多才，欲以比君那可得。
君家紅杏連白榆，似向君王得鑑湖。
水光溶溶浸山色，樓臺上下如冰壺。
磬湖蕭瑟逢秋令，男呻女吟貧非病。
阿奴碌碌僅自全，伯氏今亡嗟短命。
恨我不如大小山，徒爾思苦仍辭艱。
既無擊鉢揮毫敏，空愧詩筒數往還。